Presentation1 by Kelley Mortakis 986 views\nHow i created_my_front_cover_and_co... by stoliros 309 views\nWatch my doc by stoliros 385 views\nFuture Is A Butterfly! by Puneet Bhatnagar 981 views\nFinal presentation for blogger by Sam Baksh 480 views\nPRESENT PERFECT TENSE by MARIANOLINOURQUIE... 432 views\n1. Bideo-grabazioetarako generoen zerrenda 1.1 bertsioa 2009ko urtarrila Donostia - San Sebastian, 1 – 01010 VITORIA-GASTEIZ tef. 945 01 94 70 – Fax 945 01 95 34 – e-mail ondarea@ej-gv.es\n2. Bideo-grabazioetarako generoen zerrenda Berrikuspen data: 2009ko Urtarrila Or.: 2/13 Euskadiko Irakurketa Publikoko Sarea Red de Lectura Pública de Euskadi AURKIBIDEA ZINEMA-GENEROAK.................................................................................................. 4 Abenturazko zinema / Cine de aventuras ..................................................................... 4 Animaziozko zinema / Cine de animación..................................................................... 4 Beldurrezko zinema / Cine de terror............................................................................. 4 Drama / Drama................................................................................................................ 5 Ekintzazko zinema / Cine de acción............................................................................... 5 Fantasia eta zientzia fikziozko zinema / Cine fantástico de ciencia ficción................ 5 Film laburrak / Cortometrajes....................................................................................... 6 Gerra-zinema / Cine bélico............................................................................................. 6 Haurrentzako zinema / Cine infantil ............................................................................. 6 Komedia / Comedia ......................................................................................................... 6 Suspensezko zinema / Cine de suspense ........................................................................ 7 Western zinema / Western.............................................................................................. 7 Zinema beltza / Cine negro............................................................................................. 7 Zinema biografikoa / Cine biográfico............................................................................ 7 Zinema dokumentala / Cine documental ...................................................................... 8 Zinema erlijiosoa / Cine religioso................................................................................... 8 Zinema erotikoa / Cine erótico....................................................................................... 8 Zinema erromantikoa / Cine romántico........................................................................ 9 Zinema historikoa / Cine histórico................................................................................. 9 Zinema komikoa / Cine cómico...................................................................................... 9 Zinema mutua / Cine mudo.......................................................................................... 10 Zinema musikala / Cine musical .................................................................................. 10 Zinema sozial eta politikoa / Cine social y político..................................................... 10\n3. Bideo-grabazioetarako generoen zerrenda Berrikuspen data: 2009ko Urtarrila Or.: 3/13 Euskadiko Irakurketa Publikoko Sarea Red de Lectura Pública de Euskadi IKUS-ENTZUNEZKOAK............................................................................................ 12 Antzerki-emanaldiak / Representaciones teatrales .................................................... 12 Dibulgazioko ikus-entzunezkoak / Audiovisuales divulgativos................................. 12 Haurrentzako antzerki-emanaldiak / Representaciones teatrales infantiles........... 12 Haurrentzako ikus-entzunezko didaktikoak / Audiovisuales didácticos infantiles. 12 Haurrentzako ikuskizunak / Espectáculos infantiles ................................................. 13 Ikus-entzunezko didaktikoak / Audiovisuales didácticos .......................................... 13 Ikuskizunak / Espectáculos........................................................................................... 13 Kirol ikus-entzunezkoak / Audiovisuales deportivos ................................................. 14 Kontzertuak eta musika-bideoak / Conciertos y vídeos musicales ........................... 14 Umorezko ikus-entzunezkoak / Audiovisuales de humor.......................................... 14\n4. Bideo-grabazioetarako generoen zerrenda Berrikuspen data: 2009ko Urtarrila Or.: 4/13 Euskadiko Irakurketa Publikoko Sarea Red de Lectura Pública de Euskadi ZINEMA-GENEROAK T655 etiketan jaso beharko da zinema-generoa. Horretarako, Liburutegi Zerbitzuak elebitan prestatu duen genero-zerrenda normalizatua erabili beharko dute liburutegi guztiek. Abenturazko zinema / Cine de aventuras Protagonista heroi batek edo heroi-talde batek bizi izandako peripezietan oinarritutako argumentua duten filmak. Hainbat azpigenero biltzen ditu; horietatik garrantzitsuena “ezpata eta sorginkeria” izenekoa da, alegia, antzinako denboretan kokatuta egonik, magiak eta gerrak taxututako ekintza duena. Adibideak: Arka galduaren bila Las minas del rey Salomón El Señor de los anillos Conan el Bárbaro Animaziozko zinema / Cine de animación Aktoreak eta antzezlekuak filmatu beharrean, marrazkiak, panpina artikulatuak edo plano infografiko edo konputerizatuak, bizidunak, hartualdiz hartualdi filmatuz mugimendu- irudipena lortzen duen teknikaren bitartez egindako filmak. Adibideak: El rey león Toy Story Karramarro uhartea Beldurrezko zinema / Cine de terror Zinema-genero honek ikuslearengan beldurra, larritasuna eta izua eragiten duten filmak biltzen ditu. Zinema-mota honek azpigenero ugari ditu: gorea, psico-killerrak eta abar.\n5. Bideo-grabazioetarako generoen zerrenda Berrikuspen data: 2009ko Urtarrila Or.: 5/13 Euskadiko Irakurketa Publikoko Sarea Red de Lectura Pública de Euskadi Adibideak: Frankenstein Alien, el octavo pasajero Entrevista con el vampiro El silencio de los corderos Drama / Drama Bizitzaren gai garrantzitsuenak, hala nola maitasuna, jeloskortasuna, maitasun-galtzea eta abar tratatzen dituzten istorioak. Adibideak: Sólo el cielo lo sabe Todo sobre mi madre Ekintzazko zinema / Cine de acción Genero honen ezaugarriak dira kontaketa eskematikoa izatea, protagonistak pertsonaia arketipikoak izatea eta pertsekuzio, ihesaldi, korrikaldi, leherketa, tiroketa eta antzekoez beteriko sekuentzia ugari izatea. Adibideak: La jungla de cristal Mentiras arriesgadas Speed, máxima potencia Fantasia eta zientzia-fikziozko zinema / Cine fantástico y de ciencia ficción Zinema-genero honek alegiazko etorkizun batean, garapen teknologiko handiagokoan, kokatutako istorioak kontatzen dituzten filmak biltzen ditu. Adibideak: Ultimátum a la tierra La guerra de las galaxias Encuentros en la tercera fase Abyss\n6. Bideo-grabazioetarako generoen zerrenda Berrikuspen data: 2009ko Urtarrila Or.: 6/13 Euskadiko Irakurketa Publikoko Sarea Red de Lectura Pública de Euskadi Film laburrak / Cortometrajes Hogeita hamar minutu baino gutxiagoko iraupena duten fikziozko filmak (dokumentalak ez dira atal honetan sartzen). Adibideak: Mirindas asesinas Gerra-zinema / Cine bélico Gerrako filmak biltzen dituen zinema-generoa da. Gerrakoa izanik, aldi berean drama, bai eta komedia ere, izan daiteke. Eta hainbat azpigenero izan ditzake (Bigarren mundu-gerra, itsaspekoak, ihesaldiak eta abar). Adibideak: Senderos de gloria Salvar al soldado Ryan Apocalypse Now Haurrentzako zinema / Cine infantil Haurrei zuzendutako filmak katalogatzeko orduan, BETI GEHITUKO zaio idazpuru hori genero nagusiari (animazioa, abenturak eta abar), horrela haurrentzako filmak eta helduentzakoak bereizteko. Komedia / Comedia Genero honek ikuslea dibertitu edo barre eginarazi nahi dio gertakizun korapilatsu eta askotariko gatazken, pertsonaia bitxien eta elkarrizketa burutsuen bitartez. Gaur egunean oso arrakastatsuak dira “komedia erromantikoak” deiturikoak. Ildo horretan, komedia erromantikoak deskribatzeko “Komedia” eta “Zinema erromantikoa” generoak erabiltzea gomendatzen dugu. Adibideak: Aupa Etxebeste! Con faldas y a lo loco Pretty woman El diario de Bridget Jones\n7. Bideo-grabazioetarako generoen zerrenda Berrikuspen data: 2009ko Urtarrila Or.: 7/13 Euskadiko Irakurketa Publikoko Sarea Red de Lectura Pública de Euskadi Suspensezko zinema / Cine de suspense Intrigazkoa edo thriller ere deitzen zaio, eta krimen gertaerak eta horien ikerketa azaltzen du. Hitchcocken filmak dira adibiderik eredugarriena. Adibideak: La ventana indiscreta Lo que la verdad esconde Instinto básico Western zinema / Western Ipar Amerikako mendebalde urrunean kokatutako gertaerak kontatzen ditu. Adibideak: La diligencia Silverado Duelo de titanes Zinema beltza / Cine negro Genero honen ezaugarririk garrantzitsuenak dira 20 eta 30ko hamarkadetan Estatu Batuetan kokatutako krimen, detektibe, gangster eta lapurren istorioak; nahiz eta genero honetan sartzen diren, intriga kriminala izanik, pertsonaien deskribapenari eta horiek ibiltzen diren inguruei garrantzia ematen dieten filmak ere. Halaber, genero honen barruan sar daitezke mafiari buruzko filmak ere. Adibideak: El enemigo público número uno El halcón maltés Ser o no ser La jungla de asfalto El padrino Zinema biografikoa / Cine biográfico Zinema-genero honek pertsonaia baten edo batzuen biografia kontatzen duten filmak biltzen ditu. Erromantikoa izanik, aldi berean drama, komedia eta abar ere izan daiteke.\n8. Bideo-grabazioetarako generoen zerrenda Berrikuspen data: 2009ko Urtarrila Or.: 8/13 Euskadiko Irakurketa Publikoko Sarea Red de Lectura Pública de Euskadi Adibideak: Gandhi Chaplin Amadeus Zinema dokumentala / Cine documental Gertaera errealak islatzen ditu, fikziotik urrunduta. Adibideak: El efecto Iguazú La pelota vasca (la piel contra la piedra) Bowling for Columbine Zinema erlijiosoa / Cine religioso Genero honetan pasioak, Itun Berriko gertaerak eta, batez ere, Kristoren eta santuen bizitzak gailentzen dira. Adibideak: Rey de reyes Los diez mandamientos La última tentación de Cristo Zinema erotikoa / Cine erótico Helduentzako zinema da, baina ez da pornografikoarekin nahasi behar, horietan sexu- harreman esplizituak erakusten baitira. Erotismoa leuna da lizuna baino gehiago, iradoki egiten du erakutsi baino gehiago, eta maitasunaren dimentsio fisiko eta sentsualaren gorespena adierazten du. Adibideak: Beroaldirik beroaldi El último tango en París El color de la noche\n9. Bideo-grabazioetarako generoen zerrenda Berrikuspen data: 2009ko Urtarrila Or.: 9/13 Euskadiko Irakurketa Publikoko Sarea Red de Lectura Pública de Euskadi Zinema erromantikoa / Cine romántico Zinema-genero honetako filmetan maitasun-istorioak kontatzen dira, gehienetan, bi pertsonen artekoak. Erromantikoa izanik, aldi berean drama, komedia eta abar ere izan daiteke. Ildo horretan, komedia erromantikoak deskribatzeko “Komedia” eta “Zinema erromantikoa” generoak erabiltzea gomendatzen dugu. Adibideak: Los puentes de Madison Titanic Un paseo por las nubes Zinema historikoa / Cine histórico Iraganeko gertaerak ikuspegi errealista batez tratatzen duten filmak dira. Azpigeneroak ditu, besteak beste, “biopic”ak edo pertsonaia ospetsuen biografiak. Adibideak: Lawrence Arabiako El Cid Gladiator Zinema komikoa / Cine cómico Ez da komediarekin nahasi behar, izan ere zinema komikoak ikuslearen barre-algara eragin nahi baitu umore zentzugabeko, grotesko edo errazeko gertaeren bitartez; “komedia” izeneko generoak, ordea, bitarteko “leunagoak” erabiltzen ditu. Charlot, Harold Lloyd eta “Lodia eta Argala”ren filmak dira genero honen adibide klasikoak. Gaur egungo zinemagintzan genero honen barruan sar genitzake Jim Carreyk antzeztutako filmak, Farrelli anaiek zuzendutakoak edota “parodia” azpigeneroan kokatutakoak. Adibideak: Dos tontos muy tontos Aterriza como puedas Scary Movie\n10. Bideo-grabazioetarako generoen zerrenda Berrikuspen data: 2009ko Urtarrila Or.: 10/13 Euskadiko Irakurketa Publikoko Sarea Red de Lectura Pública de Euskadi Zinema mutua / Cine mudo Zinemagintza sortu zenetik zinema soinuduna agertu artean egindako filmen multzoa. Adibideak: El nacimiento de una nación (1915) Tiempos modernos (1925) Las dos huérfanas (1921) Zinema musikala / Cine musical Genero horren barruan sartzen dira kantuen, dantzen edota koreografien bitartez musikaren ikuskizunari garrantzia eskaintzen dioten film guztiak. Adibideak: Siete novias para siete hermanos Oz-eko aztia Chicago Zinema sozial eta politikoa / Cine social y político Zinema-genero honetan eduki politiko eta/edo sozial handiko gaiak, istorioak edo pertsonaiak tratatzen dira, jarrera konprometitu baten ikuspegiaz. Adierazgarriak dira Ken Loach edo Fernando León de Aranoaren filmak. Adibideak: Mikelen heriotza Lloviendo piedras Los lunes al sol\n11. Bideo-grabazioetarako generoen zerrenda Berrikuspen data: 2009ko Urtarrila Or.: 11/13 Euskadiko Irakurketa Publikoko Sarea Red de Lectura Pública de Euskadi IKUS-ENTZUNEZKOAK Antzerki-emanaldiak / Representaciones teatrales Antzerki-lanen zuzeneko emanaldien grabazioak jasotzen dituzten bideo-grabazioak. Adibideak: Kutsidazu bidea, Isabel La venganza de Don Mendo Dibulgazioko ikus-entzunezkoak / Audiovisuales divulgativos Izaera sozial, politikoa, elektorala, komertziala, enpresariala eta abar duten bideo- grabazioak. Adibidea: Alderdi Eguna ‘05! Haurrentzako antzerki-emanaldiak / Representaciones teatrales infantiles Haurrei zuzendutako antzerki-lanen zuzeneko emanaldien grabazioak jasotzen dituzten bideo-grabazioak. Adibidea: Tramankuluak Haurrentzako ikus-entzunezko didaktikoak / Audiovisuales didácticos infantiles Haurrei zuzenduriko bideo-grabazio didaktiko eta/edo prestakuntzakoak. Gehienetan jolas- izaera izaten dute.\n12. Bideo-grabazioetarako generoen zerrenda Berrikuspen data: 2009ko Urtarrila Or.: 12/13 Euskadiko Irakurketa Publikoko Sarea Red de Lectura Pública de Euskadi Adibideak: Zatoz jolastera! Baby Einstein Haurrentzako ikuskizunak / Espectáculos infantiles Hainbat eratako ikuskizunen bideo-grabazioak, gainerako ezein generotan koka ezin daitezkeenak eta haurrei soil-soilik zuzendutakoak. Multzo honetan kokatuko lirateke, adibidez, Txirri, Mirri eta Txiribitonen bideoak. Adibideak: Pantera beltza / Txirri, Mirri eta Txiribiton El mago Txan (Vídeos con actuaciones del mago) Ikus-entzunezko didaktikoak / Audiovisuales didácticos Bideo-grabazio didaktiko eta/edo prestakuntzakoak, gehienetan, autoikasketara bideratutakoak. Halakoak dira hizkuntza-ikastaroak, brikolaje, aerobic edo teknika artistikoen bideo-grabazioak eta abar. Adibideak: Bricomanía El método Pilates Ikuskizunak / Espectáculos Hainbat eratako ikuskizunen bideo-grabazioak, gainerako ezein generotan koka ezin daitezkeenak; hala nola zirkua, magia eta abar. Adibideak: Saltimbanco (Videograbación del espectáculo del Circo del Sol) Los mejores trucos de Tamarit (Vídeos con actuaciones del mago) Kirol ikus-entzunezkoak / Audiovisules deportivos Kirol-ekitaldiak jasotzen dituzten bideo-grabazioak: futbol-partidak, auto-lasterketak, kirolariei buruzko monografikoak eta abar.\n13. Bideo-grabazioetarako generoen zerrenda Berrikuspen data: 2009ko Urtarrila Or.: 13/13 Euskadiko Irakurketa Publikoko Sarea Red de Lectura Pública de Euskadi Adibideak: Athletic Club de Bilbao : 100 años en imágenes Nba Michael Jordan Air Jordan Kontzertuak eta musika-bideoak / Conciertos y vídeos musicales Bakarlarien, taldeen eta abarren musika-bideoak (bideoklipak) edota zuzeneko emanaldiak jasotzen dituzten bideo-grabazioak. Adibideak: Su Ta Gar Zuzenean Rude boy / The Clash Umorezko ikus-entzunezkoak / Audiovisuales de humor Umorezko bideo-grabazioak: telebistako saioak, umorezko monologoen bildumak, umoristen monografikoak eta abar. EZ DA ZINEMA KOMIKOAREKIN NAHASTU BEHAR. Adibideak: Vaya semanita ¿Digamelón? / Martes y Trece\nWatch my doc\nPluraliti dan masyarakat\nNor Hidayah Sedek\nFuture Is A Butterfly!\nFinal presentation for blogger


Elian Gonzalez: "El balserito" izatetik gaztedi komunistako kide izatera. • ZUZEU\nElian Gonzalez: "El balserito" izatetik gaztedi komunistako kide izatera.\nElian Gonzalez, garai batean El balserito bezala ezagunagoa zena, bere itzuleraren hamargarren urteurrena ospatzeko meza batean izan da Habanan Kubako presidente Raul Castrorekin batera. Miamiko erresistentziaren sinbolo izandakoa, gaztedi komunistako kide eta Camilo Cienfuegos eskola militarreko ikasle da orain.\nUrte askotan prentsarekin izan duen lehen kontaktuan esan du gustura sentitzen dela Kubara itzuli izanaz, ondo sentitzen dela Kuban eta hura dela bere lurra. “Ipar Amerikako herriaren zati handi bati eta gure herriari eskerrak, gaur nire aitarekin nago, eta hori da guztia”. E.E.B.B.etan duen familiari buruz esan du ez diela gorrotorik “behar beste lagundu ez baziguten ere”.\n1999an egin zen famatu Elian Gonzalez, Floridako kostatik gertu pneumatiko baten gainean aurkitu zutenean. Kubatik Miamira errefuxiatuz beteta zihoan baltsa baten hondoratzetik salbatu zen bakarra, arrantzale batzuk aurkitu zuten eta hasiera batean Miamin zuen familiari eman zitzaion aldi baterako zaintza. Haurra bere aitarengana Kubara itzultzeko ordua iritsi zenean ordea, uko egin zioten haurra itzultzeari.\nMiamiko erresistentziaren sinbolo bilakatuta, Habana eta Miamiren arteko sei hilabeteko borrokaren ostean, E.E.B.B.etako immigrazio agenteek familiaren etxean sartu, Elian hartu eta Kubara itzularazi zuten.\nIrudia | Elian Gonzalez, Kubako ofizial uniformearekin | Dougles 606 | Creative Commons By SA\nItsasondoko meategietatik Abiadura handiko Trenaren aurka\n2 pentsamendu “Elian Gonzalez: "El balserito" izatetik gaztedi komunistako kide izatera.”-ri buruz\nMario 2010-07-02 14:30\nGora Kuba ta Askatasuna!!\nOne Lost, Ten Found » Blog Archive » Zuzeu.Com Elian Gonzalez : “El Balserito” Izatetik Gaztedi … 2010-07-02 16:47\n[…] Zuzeu.Com Elian Gonzalez : “El Balserito” Izatetik Gaztedi … Elian Gonzalez , Eliancito ezizenaz ezagunagoa, ez da dagoeneko Kubatik Floridara ihes egindako errefuxiatu baltsa baten hondoratzetik pneumatiko bati esker bizirik irtendako bost urteko haur hura. Egun, hamasei urteko gazte hau, …This Blog […]


Gaztesare Egitasmoa-ren laburpena\nGaztesare / ►\nGaztesare Akitania Berriko-Euskadi-Nafarroa Euroeskualdeko Dirulaguntzetan aukeratutako egitasmo bat da. Egitasmoak gazte euskaldunek sare sozialetan dituzten praktika eleaniztunen ezagutzara leiho publiko bat zabaldu nahi du sarean. Horretarako, Akitania Berriko, Euskadiko eta Nafarroako gazte unibertsitarioek Instagramen eta Facebooken egiten dituzten hizkuntza-praktika eleaniztunak ikertuko ditugu. Ikerketak harremanetan jarriko ditu praktika eleaniztun horiek eta gazteek hizkuntzen eta dialektoen inguruan dituzten irizpide eta balio berriak, betiere gogoan mendebaldeko Europan gazteen balio-egituretan antzeman diren hainbat joera ideologiko berri ere.\nProiektuaren hamabi hilabeteetan, ikerketa pilotu bat burutuko da. Hasteko, corpus bat osatuko da, unibertsitate ikasleen ekoizpenez osatutako lagin txiki batean oinarritua. Hizkuntza-aukeran eta hibridazio-fenomenoetan arreta jarririk aztertuko da lagin hori, bai euskalkien arteko kode-aldaketak eta bai gaztelania/frantsesa/ingelesa eta euskararen artekoak bereziki gogoan. Azterketa horren emaitzetatik abiatuta, proiektuak datu-base bat sortuko du. Datu-base horretara GAZTESARE sareko kontsulta-plataformatik sartuko da erabiltzailea. GAZTESAREren interfazeak kontuan izango ditu: parte-hartzaileen ezaugarriak (generoa, jatorria…), testuinguruaren alderdiak (audientzia, sare sozial mota…) eta testu-generoak (bidalketa, traola …), besteak beste.\nAzkenik, egitasmoak ikerketa etnolinguistiko bat ere hartuko du barne. Corpusean aurkitutako praktiketatik abiaturik eta elkarrizketa metodologia erabilita, praktika eleaniztun horien atzean dauden balio eta ideologia linguistiko berriak aztertuko dira. GAZTESARE plataforman bilduko dira ikerketa horren emaitza esanguratsuenak. Azterketa etnolinguistikoaren landa-lanetan batuko diren ikus-entzunezko materialak ere, sareko plataforma horretan izango dira kontsultagai\nIrakaslea: JOKIN AIESTARAN ETXABE\nIrakaslea: GARBIÑE BEREZIARTUA ETXEBERRIA\nIrakaslea: MIREN AGURTZANE ELORDUY URQUIZA\nIrakaslea: OROITZ JAUREGUI NAZABAL\nIrakaslea: LIBE MIMENZA CASTILLO\nIrakaslea: BEÑAT MUGURUZA ASEGUINOLAZA\nIrakaslea: ANE ODRIA TUDANCA\nIrakaslea: MIREN LOURDES OÑEDERRA OLAIZOLA


Tecuniko langileek greba egin dute kaleratze arriskuen aurrean | LAB SINDIKATUA\nIndustria Energia Tecuniko langileek greba egin dute kaleratze arriskuen aurrean\nBilboko Udalaren aurrean protesta egitearen arrazoia azaldu dute langileek, prentsa ohar batean. Hain zuzen ere, Bizkaiko hiriburuko Udalak hainbat zerbitzu ditu esleituta Tecunirekin. Hortaz, Udalaren beraren bitartekaritza eskatu dute, langileen aldarrikapenak entzunak izan daitezen, eta, eskari hori egiteko, gutun hau erregistratu dute:\nTECUNI enpresako beharginok udalbatza horri jakinarazi gura dizkiogu udaletxe honen atarian, gaurko egunez, bilduak egoteko arrazoiak.\n1.- Uztailean eta abuztuan enpresak, duela 15 eta 18 urte, hurrenez hurren, kontratu mugagabea zuten bi lankide IRAITZI zituen DIZIPLINAZKO IRAIZPENA argudiatuta.\n2.- Beharginek, batzarra egin ostean, erabaki zuten bidegabekeria honen aurka mobilizatuko zirela; horrela, TECUNI S.A.ko LABen eta ELAren sail sindikalek lau ordutako lanuztea deitu zuten, urriaren 30ean, asteartez.\n3.- Adierazi genituen eskakizunak honakoak dira:\na)\tEnpresak agindu dezala ez duela lankiderik iraitziko diziplina bide hori erabilita, eta adiskidetze-itunean enpresak BIDEGABETZAT onartu zuela.\nb)\t24 ordutako taldeak eta ondoz ondoko 7 egun jarraikiak bazter daitezela, laneko eta familiako bizitza adiskidetzeari kalte handia eragin diezaiokeelako, nahiz lanaldiak horren luzeak direlako.\nc)\tHelburu horretan, negoziazio kolektiboaren prozesuari ekin behar zaio behin betikoz amai dezagun beharginek irizten dituzten gabeziekin, gure lan baldintzei dagokienez.\n4.- Enpresak aldarrikapen hauei guztiei erantzun zien, OMEXONen sail osoa deituz, azaroak 6 zituenean. Hori egitean, ez zion jaramonik egin beharginen legezko ordezkaritzari, IBERDROLAREKIN ZUTEN KONTRATUA DEUSEZTATZEKO ALDE BAKARREKO ERABAKIA jakinaraziz.\nHorrela, 46 lankide iraitziak izateko arrisku larrian geratu ziren.\n5.- Honen bidez eskatzen dugu OMEXONen 46 BEHARGINEI ENPLEGU BERRIA EMAN BEHAR ZAIELA, nahiz “3”. ataleko puntuari dagokion eskaria.\nHonengatik guztiarengatik, TECUNIko beharginok honakoa eskatzen dugu:\n“TECUNI S.A.-ren zerbitzuak kontratatzen dituen erakundea izanik, aipatu enpresari eska diezaiola segurtasunean indarrean dagoen lan-legeria zehazki bete dezala, baita askatasun eta jarduera sindikalari begirunea ager diezaiola eta gure eskubideak aldarrikatzen ari garen beharginen aurka errepresaliak hartzeari (iraizpenetan gauzatu direnak) utz diezaiola.\nHonekin bat etorriz, enpresak bere kabuz hartu dituen erabakien ondorioak ez ditzagun plantillako beharginok jasan, hortaz, ez diezaiela ekin, erabaki horiek bultzatuta, iraizpen horiei”.\nBesterik gabe, zure erantzunaren zain agurtzen dizugu.


Artelatza (Quercus suber) quercus generoaren zuhaitz-espezie baten izen arrunta da. Mendebaldeko Mediterraneo itsasoan jatorria duen zuhaitz hau oso zabalduta dago, bere azaletik artelazki ateratzen dutelako. Bere ezkurrak ere txerriak elikatzeko erabiltzen dituzte. Euskal Herrian populazio bakan batzuk aurkitu daitezke, bereziki iparraldean, Baiona eta Biarritz inguruan, eta Getaria eta Zarautz arteko lurretan. Bitxia da artelatza Kantauri isurialdean egotea, berez klima mediterraneokoa baita. Bizitzeko klima lehorra eta silizio askoko lurra behar ditu artelatzak, baina Getaria eta Zarautz arteko itsasertzean, ordea, mikroklima berezi bat sortzen da, tenperatura epel samarrekin, eta, gainera, eremu batzuetan lurra aberatsa da silizioan. Hortaz, artelatzak eremu horietan bere lekua topatu\nArtelatza (Quercus suber) quercus generoaren zuhaitz-espezie baten izen arrunta da. Mendebaldeko Mediterraneo itsasoan jatorria duen zuhaitz hau oso zabalduta dago, bere azaletik artelazki ateratzen dutelako. Bere ezkurrak ere txerriak elikatzeko erabiltzen dituzte. Euskal Herrian populazio bakan batzuk aurkitu daitezke, bereziki iparraldean, Baiona eta Biarritz inguruan, eta Getaria eta Zarautz arteko lurretan. Bitxia da artelatza Kantauri isurialdean egotea, berez klima mediterraneokoa baita. Bizitzeko klima lehorra eta silizio askoko lurra behar ditu artelatzak, baina Getaria eta Zarautz arteko itsasertzean, ordea, mikroklima berezi bat sortzen da, tenperatura epel samarrekin, eta, gainera, eremu batzuetan lurra aberatsa da silizioan. Hortaz, artelatzak eremu horietan bere lekua topatu du, eta ezin hobeto egokitu da. Inguru horretan, arkamurka deitzen zaio. (eu)\nArtelatza (Quercus suber) quercus generoaren zuhaitz-espezie baten izen arrunta da. Mendebaldeko Mediterraneo itsasoan jatorria duen zuhaitz hau oso zabalduta dago, bere azaletik artelazki ateratzen dutelako. Bere ezkurrak ere txerriak elikatzeko erabiltzen dituzte. Euskal Herrian populazio bakan batzuk aurkitu daitezke, bereziki iparraldean, Baiona eta Biarritz inguruan, eta Getaria eta Zarautz arteko lurretan. Bitxia da artelatza Kantauri isurialdean egotea, berez klima mediterraneokoa baita. Bizitzeko klima lehorra eta silizio askoko lurra behar ditu artelatzak, baina Getaria eta Zarautz arteko itsasertzean, ordea, mikroklima berezi bat sortzen da, tenperatura epel samarrekin, eta, gainera, eremu batzuetan lurra aberatsa da silizioan. Hortaz, artelatzak eremu horietan bere lekua topatu (eu)


Saharako Ahotsak - bigara\nAhanzturaren kontrako erresiztentzia\nSaharako Ahotsak Erakusketako kartel, esku orri eta postalak. Erakusketa, Euskal Fondoak biltzen dituen udalerri ezberdinetatik igaro da.\nBiztanleria sahararrak ia lau hamarkadaz pairatu dituen giza eskubideen urraketa nagusiak ikusteko argazkiak, ilustrazioak, hobi komun baten berregitea edota dokumentalen proiekzioa ikus zitekeen bertan.\nHegoa Istitutuaren ikerketa\n2010. urtetik aurrera, Euskal Herriko Unibertsitateko Hegoa Institutuak, Mendebaldeko Saharan gertatzen diren Giza Eskubideen urraketei buruzko ikerketa sakona egin du Euskal Fondoa, Tolosako Udala, Gipuzkoako Foru Aldundia eta Donostiako Udalaren laguntza ekonomikoarekin.\nIkerketa, Carlos Martín Beristainen zuzendaritzarekin hasi zen eta lehen emaitza 2012an argitaratutako“Memoriaren oasia. Memoria historikoa eta giza eskubideen urraketa Mendebaldeko Saharan” txostena izan zen. Saharako biztanleriak 1975etik gaur egun arte pairatutako giza eskubideen urraketa larriak aztertzen ditu; 261 kasuen azterketan eta saharar biktimei egindako elkarrizketa sakonetan oinarritua.\nNazioarteko Lankidetza eta Garapenari buruzko Ikasketa Institutua. Euskal Herriko Unibertsitatea.\nIkerketa zentro honek, proiektu espezifikoen arabera espezialista ugari hartzen dituzte.\nEuskal Fondoa Lankidetza Deszentralizaturako koordinazio eta laguntza elkartea.\nAkazia eta hitzak\nSaharaui herriarentzat oso gertukoa duten akazia erabili zen kartelaren aurrekaldean.\nHonekin kontrajarriz, proiektuarekin eta Saharar herriarekin erlazionatutako hitz eta soinu hodeia gehitu zen. Izan ere lainoen semeak deitzen zaio herri honi.\nErabilitako tipografi librea Fantasque Sanz Mono izan da, forma organikoak dituen serif gabeko famili garaikidea. Jany Belluz tipografiaren egileari kartel bat bidali genion bere estudiora.\nEsku orri bakar batean informazio asko biltzea izan zen erronka: proiektua azaltzen zuen textu zabala euskaraz zein gazteleraz eta ikerketaren adierazle ziren hainbat argazki.\nUCS-k (Unidad de Coordinación del Sahara) emandako irudiekin, postal multzo bat diseinatu zen.\nHistoria bere gogortasunean azaleratzen zuten argazki gordinak.\nMendebaldeko Saharan hobi komun batzuen aurkikuntzaz geroztik, Aranzadi Zientzia Elkarteak ikerketarekin bat egin zuen 2013an .\nIkerketa eta auzitegi talde bat antolatu zen, gorpuak hobitik atera, identifikatu eta senideei gorpuak itzultzea lortu zuten. Aurkitutako gorpuzkiak hainbat hamarkadatan zehar desagertuta zeuden pertsonenak zirela frogatu ahal izan zuten.\nProzesu guztian zehar AFAPREDESA Preso eta Desagertuen Senideen Elkarteak lagundu du eta txosten batetan “Meheris. Izan litekeen itxaropena” zein bi dokumentaletan: “Egiaren hazia” eta “Memoriaren lekukoak” bildu dira.


Wikiproiektu:Amarapedia-Olatu Talka 2015/Nola parte hartu - Wikipedia, entziklopedia askea.\nWikiproiektu:Amarapedia-Olatu Talka 2015/Nola parte hartu\nNola parte hartuAldatu\nAmarapedian edonork parte hartu dezake!!! Garrantzitsuena ez da informatika ezagutza, gogoa eta auzoarekiko jakin-mina baizik. Modu askotara parte har dezakezu:\nSortu artikulu berriak\nHobetu dagoeneko sortuak dauden artikuluak\nProposatu artikulu berriak\nErreferentziazko materialak eskaini\nArgazki zaharrak berriAldatu\nBestela ere, argazkiak behar ditugu, argazki pila, zubiak, eraikinak, kaleak, geltokiak.... Argazki kamera duzu? Zure mugikorrak kamera dauka? Baiezkoa bada,lagun gaitzazu auzoaren argazkiak ateratzen.\nAmaran Hamaika HizkuntzaAldatu\nEuskara ez dela zure ama hizkuntza? No problem!! Ikusi Amarari buruzko artikuluak eta itzuli zati bat zure ama-hizkuntzara! Eman dezagun Amara ezagutzera bertako hizkuntza guztietan. Horretarako 11 oinarrizko artikulu prestatu ditugu auzoaren ezagutza ahalik eta hizkuntza gehienetan barreiatu dadin.\nHasi ezagutzen WikipediaAldatu\nIkusten duzu "aldatu" goialdean? Wikipedian, akatsak zuzendu eta informazioa osa dezakezu artikulu gehienetan!\nZer da Wikipedia?\nSakatu «Aldatu» esteka (edozein orriren goialdean, eskuinean), aldaketa bat egiteko.\nWikipediako tutoriala (ingelesez).\nWikipedia entziklopedia aske bat da, erabiltzen dutenek idazten dutena. Wiki izena duen diseinuaz eginda dago, lankidetza sustatzeko. Une oro jende asko ari da Wikipedia hobetzen, ehunka aldaketa egiten dituzte orduro. Aldaketa guztiak orri bakoitzaren «Historia» atalean gordetzen dira (orri bakoitzaren goialdean, eskuinean, «Ikusi historia» klikatuz iritsiko zara horra), eta aldaketa berrien zerrendan ere bai. Proiektuari buruz gehiago ezagutzeko, ikus Wikipediari buruz.\nEz izan beldurrik editatzeko: edonork alda dezake ia edozein orrialde! Bilatu ezazu hobetu beharreko artikuluren bat, eta osatu (adibidez, zuzendu gramatika edo ortografia, edo gehitu datuak). Informazio gehiago gehitu nahi izanez gero, mesedez ipini erreferentziak, jarritako informazioa egiaztagarria izan dadin. Aldaketa garrantzitsu bat egin behar duzula uste baduzu, aurretik esan ezazu dagokion eztabaida orrian.\nGogoan izan: ezin duzu Wikipedia suntsitu; aldaketa guztiak desegin daitezke, eta ondoren hobetu. Wikipedia inperfektua da.\nZergatik ez egin aldaketa bat orain?\nSakatu hemen proba orrian aldaketak egiteko. (Aurretik testua baldin badago, testuaren amaieran gehitu.)\nIdatzi testu bat.\nSakatu behealdean dagoen «Erakutsi aurreikuspena» botoia, zure aldaketa ikusteko; eta sakatu haren ezkerrean dagoen «Gorde orria» botoia, behin aldaketak ikusi eta ondo daudela egiaztatuta.\nHurrengoa: Ikasi gehiago edizioari buruz →\nOngi etorri Wikipediako Tutorialera!Aldatu\nHemen wikipediaren inguruko oinarrizko informazioa jasoko duzu. Tutorialeko orrietan estilo-gida, wikipediako komunitateari buruzko informazioa eta politika garrantzitsuenak agertuko dira besteak beste.\nNahi dituzun ordenan irakurri ahal dituzu tutorialeko orriak. Hemendik, goitik behera jarraitzea gomendatzen dizugu, ez dezazun utzi atalik irakurri gabe. Agian lagungarria izan dakizuke ikasi ahala probak egitea proba orrian. Ez zaizu ezer leporatuko bertako aldaketak direla eta.\n← Itxaron! Hasi aurretik berrikusi Sarrera\nHasi tutoriala: Editatu →\nAzken aldaketa 25 iraila 2018(e)an, 18:00(e)tan\nOrriaren azken aldaketa: 25 iraila 2018, 18:00.


Eroski kooperatibaren boluntariotza Brasilen | Mundukide\nMUNDUKIDE Fundazioak eta EROSKI S. Coop.ek bidea egiten jarraitzen dute “Eraldaketa sozialerako boluntariotza kooperatiboko programan”. Aurten, urtebeterako Brasilera joango den Eroskiko bazkidea Julio Martinez Arija da. Juliok Beatriz Diezen lekua hartuko du. Beatriz Eroskin hasi da berriro lanean, bi urtean garapen sozioekonomikoko programaren barruan prestakuntza eta laguntza teknikoa ematen laguntzen ibili ondoren, Lurrik Gabeko Nekazarien Mugimenduarekin (MST) lankidetzan. MUNDUKIDEk eta LANKIk garapen prozesuak ulertzeko modu jakin batean oinarritzen dute MSTrekiko lankidetza, alegia, tokiko gaitasunak eta prozesuak indartzean. Programaren bidez, Brasilgo Nekazaritza Erreformako eremuetako langileen gaitasun tekniko, politiko eta antolaketazkoak indartu nahi dira, lurraren eskurapenean, produkzioan, hezkuntzan eta ingurumenean aurrerapena sustatzea helburu.\nJulio Martinezen kolaborazioa MSTren elkarte eta kooperatiben merkaturatze prozesuetan dago ardaztuta. Alde batetik, iaz São Paulon zabaldutako salmenta gunea, “Armazém do Campo” izenez ezagutzen dena, sendotzen lagunduko du. Saltzeko gune horretan, Nekazaritza Erreformako asentamenduetatik, ekoizle txikiengandik eta nekazaritza ekologikoaren produkziotik datozen ehunka produktu saltzen dira. Gainera, guneak gizartearekin komunikatzeko kanal bat izan nahi du, mugimenduaren balioak transmititu, elikagai ekologiko eta osasungarriak gizarteari gerturatu eta mugimendu sozial desberdinentzako kulturgune eta elkargune izateko. Beste lan ildo baten ardatza zera izango da: kooperatibek esku hartzen duten elikagai erosketa publikoen lehiaketetarako analisi tresnak sortzen laguntzea. MUNDUKIDEk eta EROSKIk MSTko kooperatiba eta elkarteekin egiten duten lan konprometituaren fruitu gisa, 2017an 6.000 familiaren produktuak merkaturatzea espero da.


Berriz Basajaunaren bila - Gipuzkoako Eskola Txikiak - Gipuzkoako Eskola Txikiak eskola, herri eta auzo txikiak bizirik!\nGaur basajaunaren bila atera gara baino ez dugu topatu. Kobazulo bat ikusi dugu eta pentsatzen jarri gara ea hori izango zen baino zalantza sortu zaigu. Aurrerago txabola bat ikusi dugu eta Olentzeroren txabola dalakoan lore bat utzi diogu berak jakiteko bisitan joan garela.\nIdatzi zure testua hemen...\nMOZORROA JANA gorria sukaldaritza antzerkia AUTOBUSA artoa altxorraren kutxa baserria futbol katu natura HAMAIKETAKOA eguna platanoa oporrak tresneria Guraso elkartea irudia inurria bolondres ukendua europa PROIEKTUAK basoa planeta neska munduko batidoa ELURRA bizirik 21 TOLOSA porrotx ilusio grabazioa hitzkuntza santa udaberria kontalari eskola duatloi ereñotzu BIKAINA bideo programa ipuina zelai ingurunea bizimodua zientzia hiruhilekoa IBILBIDEA ageda Txirrita GELAK ikasleak san sebastian txokolatea olentzero proiektu irteera NEURKETA igela BALEA KORRIKA ipuin zuhaitz PAILAZOAK martxoa sariduna abenturak ENTSALADA festa txandaka proiektua errezeta paseotxoa bizipenak JOLASA Musika xumea AZTERTZEN KRISTINAENEA mari aldaketa GAZTAÑAGA BERDINTASUNA osteguna eguraldia egunerokoa ipuinak saskia pirritx ikastaroa science Ereñotzu sindromea murala JAIA UDALETXEA liga JANARIA hirutxulo txangoa topaketa Martxoak 8 COOKING #irteera ARGAZKIAK IBAIA GOZATU danbor down #ESKOLA FESTA eskea didaktikoa txiki eguraldi PETER PAN bixita SUKALDEA amaia imanol Imanol Mercero EURIA tomatea bisita ZABORRA unitate SOKATIRA marrazoak mad aste santua Ostadar koplak liburua TXITAK INKUBADORAN from angiozar eskola on Vimeo. AMANCAY txistorra zaindu lorez ekitaldi klima KIROL tanborrada LAGUNTXO etxea intsektua AKURIUM oilasko HaurHezkuntza euskara urtebetetzea klipa tailerra arotzenea lana bidaia EMAKUMEA barria MUSIKARIA ingelera gonbidatu AGENDA GAZTAINA koloreak Elkarrizketak TRIPAKADA TOPAKETAK adin kontaketa altxorra MUTIL hiriburu liburu esperimentu gona inauteria yogurra kutxa GIZON zozketa nazioarteko igeriketa baratza familia zapaburu park


Autobus elektrikoak, gero eta gertuago Irunen - AUIF\nGero eta gutxiago falta da Irunek garraio publikoko lehenengo linea % 100 elektrikoa izan dezan. Hilabete honetan, autobusak kargatzeko bi gune jartzeko beharrezkoak diren hargune elektrikoak egiteko lanak hasi dira. Lehenengoa egokitzen Zaisa eta ospitalea lotzen dituen linea izango da (L1).\nJoan den urtean, 1.200.000 lagunek baino gehiagok erabili zuten L1 linea. Hiri osoa zeharkatzen du, eta, egunero, ehunka herritarrek erabiltzen dute, lantokira edo ikastegira joateko zein aisialdiaz gozatzeko. Bada, Irungo linea nagusiko eskaintza modernoa eta jasangarria izango da aurrerantzean, oztoporik gabea erabat, energia elektrikora egokituko baita. Hain zuzen ere, lau ibilgailu elektriko eta ibilgailuak pantografo bidez azkar kargatzeko guneak erabiliko ditu.\nCristina Laborda Irungo Udaleko Mugikortasuneko ordezkaria Irungo ospitaleko geralekuan izan da, L1 linearen bi buruetako batean, non lanak martxan diren dagoeneko: “Irungo hiri barruko 1. autobus linea elektrifikatzeko, beharrezkoa da autobusak azkar kargatzeko bi gune instalatzea linearen bi buruetan; alegia, Zaisan eta ospitalean. Lehenengo urrats ikusgarria da, baina bada Udalak hirian oso laster hiri barruko autobus elektrikoen lehenengo linea izateko egindako lanaren jarraipena ere”.\nFuntzionamenduari dagokionez, Labordak azaldu duenez, “autobusa linearen buru batera iristen den bakoitzean, kargatu egingo da abian jarri aurretik. Laster ohituko gara hori ikustera, eta, mugikortasun jasangarriaren aldeko gure apustuaren ildotik, Irunbusen aro berriaren egunerokoaren parte izango da”.\nLanak martxan daude L1 linearen bi buruetan (Zaisan eta ospitalean): lurpeko linea kanalizatzea eta elektrizitate konpainiarekin konektatzeko puntutik transformazio zentro berrira ezartzea eta Zaisan eta ospitalean ebaketa eta transformazio zentro berriak instalatzea; epe laburrean garraio jasangarria izateko lehen urratsa.\n22 apirila, 2020 | 0 Comments\n16 apirila, 2020 | 0 Comments\nHemeroteca Hautatu hilabetea 2020(e)ko maiatza 2020(e)ko apirila 2020(e)ko martxoa 2020(e)ko otsaila 2020(e)ko urtarrila 2019(e)ko abendua 2019(e)ko azaroa 2019(e)ko urria 2019(e)ko iraila 2019(e)ko abuztua 2019(e)ko ekaina 2019(e)ko maiatza 2019(e)ko apirila 2019(e)ko urtarrila 2018(e)ko abendua 2018(e)ko urria 2018(e)ko abuztua 2018(e)ko uztaila 2018(e)ko martxoa 2018(e)ko otsaila 2018(e)ko urtarrila 2017(e)ko abendua 2017(e)ko azaroa 2017(e)ko urria 2017(e)ko iraila 2017(e)ko uztaila 2017(e)ko ekaina 2017(e)ko maiatza 2017(e)ko apirila 2017(e)ko martxoa 2017(e)ko otsaila 2017(e)ko urtarrila 2016(e)ko abendua 2016(e)ko azaroa 2016(e)ko urria 2016(e)ko iraila 2016(e)ko uztaila 2016(e)ko maiatza 2016(e)ko apirila 2016(e)ko martxoa 2016(e)ko otsaila 2016(e)ko urtarrila 2015(e)ko abendua 2015(e)ko azaroa 2015(e)ko urria 2015(e)ko iraila 2015(e)ko abuztua 2015(e)ko uztaila 2015(e)ko ekaina


Bookcrossing | Nire etxeko leihoa\n← Oñatiko txosnak 2005 Gaztetxea →\n1 thought on “Bookcrossing”\nLeire 2005(e)ko urriaren 5a 12:33\nNiri ere asko gustatzen zait bookcrossing-aren kontzeptua. Zoritxarrez, ez dut egiteko aukerarik izan, ea jendea animatzen joaten den; gainera, orain Elgetako Espaloia antzokian dugu bookcrossing leku ofizial bat!\nZuk esan duzun bezala, hemen askatutako liburu bat munduko beste puntara iristea oso ideia polita da, oso erromantikoa eta irakurtzea maite dugunondako oso erakargarria, uste dut.\nEa zure liburuaren berririk jasotzen duzun!


Tabakoaren kontrako legea indarrean urtarrilaren 1etik aurrera\nBizkaie! 2006-01-06 00:00 txutxu-mutxuan\nLantokian, baztertuta Tolerantziaren aldeko Erretzaileen Alkartearen arabera, legeak kalte asko ekarriko dauz indarrean sartukeran. Besteak beste, erretzaileak lantokian baztertu egingo dabez urtarriletik aurrera, 'hainbat eskubide ukatuz'. Beharginen % 89 enpresetan erretzaileentzako guneak ipintearen alde egon arren, parlamentariek ez dabe hori kontuan hartu eta neurri zorrotzak ezarri dabez' adierazo dabe alkartekoek. Lege barriak lantokietan erretea galarazoteaz ganera, erretzaileentzako guneak ipinten dabezan enpresei isunak ezarriko deutsoz. Tolerantziaren aldeko Erretzaileen Alkartearen eretxiz, horrek iskanbila gogorrak sortu eragingo dauz enpresetan eta produktibidadea murriztuko dau. Aste ...\nBizkaie! 2005-12-23 00:00 txutxu-mutxuan\nUmeak betiko Baina, aldi berean, gizarte heldubakotasuna sortu da. 'Peter Pan'-en konplexua gero eta zabalduago dago; hazteko bildur gara. Lehenago helduek euren izakerea sendotzen eben heldubakotasunaren ezaugarri guztiak albo batera itxiz; gaur egun, barriz, azken zantzu horreek harrotasunez erakutsi behar dira. Aldakor eta ardurabako agertu behar da, publizidadearen diskurtsoan lez: amek euren erropea eta jantziak hamabost urteko alabakaz trukatu eta aita patetikoek umeentzako bideojoko arin eta estresagarrietan jardun behar dabe. Edadeen nahasketa hori agiri-agirian iminten daben ikurrez ingurututa bizi ...\nVatikanoak homosexualak abade izatea galarazo dau\nBizkaie! 2005-12-16 00:00 txutxu-mutxuan\nBrasileko eskandalua Vatikanoa horrelako jarrerak hartzen dabilen bitartean, Brasilen pedofiliaren ganerako eskandalua biztu da, Estadu Batuetan aspaldi jazotakoaren antzekoa eta herrialde horretako prentseak jakitera emon dauena. ‘Istoe’ astekariaren esanetan, ‘1.700 abade’, hau da, Brasileko Eleizea osotzen dabenen % 10 inguru, sexu abusu eta gehiegikerietan sartuta dagoz eta horreetariko asko justiziaren esku. Vatikanok ez dau kasu horren ganeko adierazpenik egin eta ikuskapen lana besterik ez dau agindu. Astekariak dokumentu bildurgarriak kaleratu dauz: 5 urteko umea bortxatzeagaitik kartzelan dagoan Tarsicio Tadeu aitaren ...\nFrantzia erre guran\nBizkaie! 2005-12-09 00:00 txutxu-mutxuan\nAutoak erreteko arrazoiak Zelan ailegau gara honetara? Omar serio paretan da. Matxinatzeko arrazoiak aitatu ostean, esate baterako arrazismoa eta Sarkozy-ren probokazinoak ('jendaila' berbea erabili eban eurak izendatzeko), Omarrek gauza zehatzak aitatu dauz, benetan gogaitzen dauena. 'Poliziak ez gaitu baketan ixten. Kalean, merkataritza zentroan edo eskolatik urtetean'. Dahmanetarren eraikin berean, beste gazte batzuek antzeko istorioak kontetan dabez. Batzuek gorroto eta amorruz beteta. Etxean estuasunak pasetan dabez eta kanpoan poliziaren 'akuluak' jasan behar dabez. Horixe da bazter auzo honeetako gazteen diskursoa; auzoa ...\nGazteei ez jake politikea bape interesetan\nBizkaie! 2005-12-02 00:00 txutxu-mutxuan\nEuskerea eta hezkuntzea Inkestan parte hartu daben gazteek ontzat emoten dabe eskaintzen jaken derrigorrezko hezkuntzea, baina erdiak baino gehiagok esan dau ikasketak amaituta, ez zirala euskeraz berba egiteko kapaz. Euren ereduen inguruan be itaundu deutsee gazteei: kirolariak, musikariak eta aktoreak daukiez eredutzat. Alderdi politikoak dira, armadeagaz batera, gazteei konfiantza gitxien emoten deutseen erakundeak. Askok uste dabe politikariek euren interesa bakarrik bilatu guran jarduten dabela. Beren burua ezkerrekotzat daukie eta euskal herritartzat batez be. Lotura handia daukie euren udalerriakaz eta Euskal ...\nHegaztien gripea eta multinazionalen irabaziak\nBizkaie! 2005-11-18 00:00 txutxu-mutxuan\nTratamentua eta multinazional baten irabaziak Txertorik ezean, Munduko Osasun Erakundeak botika bi gomendatu dauz, behin-behineko erremedio modura. Izan be, gaixotasunaren barri zehatza euki arte eta gizakitik gizakira pasau arte, ezin da txertorik egin, gizakitik gizakira kutsatzeko birusa oraindino be existiduten ez dalako. Tamiflu da botika horreetako bat; ez da Euskal Herrian saltzen, bai ostera, Europako beste leku batzuetan, Suitzan esaterako. Lurralde horretan, ganera, urtean botika horren kaxa bi saltzetik, hilebete bakar batean 12 kaxa saltzera igaro dira. Relenza izenekoa da ...\nSexu indarkeriaren ondorioz sei andrazko hilda 2005ean Euskal Herrian\nBizkaie! 2005-11-11 00:00 txutxu-mutxuan\nAzken hiru kasuak Zerrenda baltz honi 29 urteko lapurtar bat batu jakon irailaren 9an. Miarritzen hilik topau eben emakumea eta hiltzaileak, haren mutil-lagun ohiak, bere buruaz beste egin eban egun berean; hilketearen barri emoten eban ohar bat itxi eban. Urriaren 13koa izan da, aurreko astera arte, azken heriotzea. Ana Isabel Madariaga 38 urte barakaldarra hilik topau eben San Bartolome auzoko etxebizitza batean. Ertzaintzak haren bikote-laguna atxilotu eban autopsiak gorpuan indarkeria zantzuak egozala berretsi eta gero. Aurretiaz, hildakoak tratu txarrak salatu ...\n1918ko birus bat berregin dabe hegaztien gripearen mehatxuari aurre egin guran\nBizkaie! 2005-10-28 00:00 txutxu-mutxuan\nBirus arriskutsua eta Asiako hegazti gripea Genoma hau sekuentziatu ostean jakin ahal izan da ‘gripe espainiarraren’ birusa benetan arriskutsua eta hilgarria izan zana; ganera, jatorria hegaztietan euki eban eta hainbat mutazino euki ebazan, gizakien artean kutsatzen hasteragino. Gorabehera honeek zerikusi handia daukie Asian daborduko 60 hildako eragin dauzen H5N1 hegazti birusagaz. Ikerlan honen ondorioz adierazotakoaren ildotik, 1918ko birusak eta oraingo H5N1ak gene berberak daukiez; desbardintasunik handiena zera da: 1918ko birusak lortu ebala gizakien arteko kutsadurea sortu eragitea eta oraingo hegazti ...\nKirurgia estetikoa baginara ailegau da\nBizkaie! 2005-10-21 00:00 txutxu-mutxuan\nItxaroten ikasi beharra\nBizkaie! 2005-10-14 00:00 txutxu-mutxuan\nLarritasuna, frustrazinoa eta izakera heldubakoak Psikologo askoren esanetan, ume eta gazteen artean atzemon eta eten barik gora doan frustrazinoak zuzeneko zerikusia dauka ezinegonaren, arrakasta errezaren eta berehalako emoitzen kultura barri honegaz. Gaur egun, nahiko arrunta izaten da arretearen defizitaren trastornoa; espezialistek dinoe gaixotasun honetan aurreikuspenerako ohiturarik ezak, etorkizunari begiratzeko ahalmen falteak eta bakar-bakarrik orainaldian biziteko nozinoak eragin handia daukiela. Ezinegonaren teoria psikiatriko batek arazo hau lotzen dau umetako pentsamentu magikoagaz; horren arabera, gauza bat irudikatzeak benetako bihurtzen dau: hori gura ...\nTxinan fusilaturiko presoen azalaz egindako kosmetikoak\nBizkaie! 2005-10-07 00:00 txutxu-mutxuan\nJardun arrunta Txinan Agenteak adierazo ebanez, Txinan oso arrunta da giza azalaren erabilkerea; horrexegaitik adierazo eban ez ebala ulertzen jardun horreek zergaitik aztoratu eitekezan kontsumitzaileak Sartaldean. Bere konpainiak Sartaldeko herrialdeetara esportetan dauz produktuak Hong Kong-en bitartez. 'Produktu mueta honeek esportetan hasi eta gure bezero atzerritarrak harrituta egozan Txinan giza kolagenoa egin daitekelako Sartaldean balio dauenaren % 5ean'. Presoen azala lehenago merkeago egoan, 'gaur egun heriotza-zigorra ezarri eban auzitegiari tasa bat pagau behar jakolako'. Zirujau plastiko batzuek egunkari britaniarrari esandakoaren ildotik, orain ...\nHegaldi merkeen prezioa\nBizkaie! 2005-09-30 00:00 txutxu-mutxuan\nIkuskapenak Sustapen Ministerioak baieztu dau ikuskapen zerbitzuan 132 persona dabizela beharrean; edozelan be, horreetariko 117 mantenimentuaz arduratzen diran injineruak dira eta ganerakoek aholkularien estatusa daukie. Hegaldietako ikuskatzaileak bi besterik ez dira. 2004an Espainian 213 hegaldi baino ez ziran ikuskatu, hau da, 10.000etarik bat. Europa osoan 4.500 segurtasun kontrol egin ziran, horreetariko 43 Espainian eta 1.640 Frantzian. OACIk iragarri dau 2020an hegazkin istripu bat izango dala astero. Horrek egungo estadistikea aldatuko leuke; izan be, gaur-gaurkoz istripu bat izaten ...\nSuteen negozio handia\nBizkaie! 2005-09-23 00:00 txutxu-mutxuan\nAtxilotuak, kontratuak eta amatauriko metroak Garagarrilean Lugoko A Fonsagrada udalerriko erreten bateko lau kide atxilotu ebazan basoari su emoten jardun ebelako; hile horren 27an libre itxi ebezan, karguak eta guzti, eta horrek susmoen zauri zaharrak zabaldu ebazan. 1996an, kasu baterako, Bartzelonako Vilanova del Camí herrian babes zibileko kide bi atxilotu ebezan. Horreetariko batek suteak eragiten ebazala erakutsi zan, urte osoan kontratau eien. Memorian, Albazeteko Yeste herrian 1994an izandako sute ikaragarria; orain arte inguru horretan izandako tragedia ekologikorik handiena; lekuko batzuek ...\nLondresek ‘jokabide onartuezinen zerrendea’ kaleratu barri dau\nBizkaie! 2005-09-16 00:00 txutxu-mutxuan\nKontraesanak legedian Edozelan be, deportazinoak bideratzeko, Erresuma Batuko aginpideek arazo legal bati aurre egin behar deutsie. 1971ko inmigrazino legeak segurtasun nazionala arriskuan iminten daben herritarrak erbesteratzeko baimena emoten dau. Guztiagaz be, Erresuma Batuak Giza Eskubideen ganeko Europar Hitzarmena eta Torturearen kontrako Nazinoarteko Hitzarmena sinatu dauz. Azken bien arabera, ezin erbesteratu leitekez pertsona horreek, euren jatorrizko lurraldean torturak izateko arriskurik egon ezkero. Ahots kritikoak Tortura gaietarako NBEk daukan errelatoreak, Manfred Nowak-ek, deportazinoaren neurri hau krikau eban aurreko astean; izan be, persona ...\nBiziena, danok ikaratzen gaituana\nBizkaie! 2005-09-09 00:00 txutxu-mutxuan\nItxaropenerako datuak Zuntzak, kaltzioak eta C bitamineak gorputzea babesten dabe gaixotasun honen kontra; koipeek eta, batez be, okel gorriak bizienaren garapenari laguntzen deutsie. Gai honen haritik, osagileek behin eta barriz gomutatzen deuskue loditasunak eta jarduera fisikorik faltak gaixo mueta honeen arriskua handitzen dabela. Itxaropenerako datu modura, aitatu beharra dago azken hogei urteotan gaixoen biziraupenak eukitako gorakadea. 1985etik 1989ra bitartean, garrantzi honetako osasun arazoei aurre egiten eutseen gaixoen kopurua ondokoa zan: gizonezkoen % 35 eta emakumezkoen % 44. Kopuru honeek gora egin eta ...\nSegurtasunaren ganeko lege barria indarrean\nBizkaie! 2005-09-02 00:00 txutxu-mutxuan\nUrraketa larriak Gaurtik aurrera ondoko arau hausteak hartuko dira, besteak beste, larritzat: segurtasun ugal barik gidatzea, kaskorik ez janztea, umeak eroateko segurtasun sistema berezirik ez ezartzea, aurikularrak erabiltea edota gidatu bitartean eskuko telefonotik berba egitea. Aitaturiko urraketek 91 eta 300 euro bitarteko isunak eukiko dabez. Indarraldia galdu dauen gida baimenagaz gidatzea, radarra igarteko mekanismoak erabiltea edota azterketa teknikoa pasau ez dauen ibilgailuagaz zirkulatzea urraketa larriak dira araudi barriari jarraituta. Beste urraketa batzuk larriak izatetik oso larriak izatera igaro dira, berbarako ...


Mixel Berhokoirigoin hil da | Gizartea | Berria\nGaixotasun larri baten ondorioz zendu da. Euskal Herriko Laborantza Ganberaren sustatzaile eta lehendakari izan zen, eta azken urteetan Bakegile ezagunetako bat.\n→ Berria jakin eta berahala zabaldu dira atsekabe mezuak\n→ Berhokorigoinen ibilbidea, argazkitan.\n→ Haren hitzetan, BERRIAn egindako elkarrizketen bilduma.\nBob Edme Tamaina handiagoan ikusi\n2021eko maiatzak 8 15:28\n69 urterekin, gaur hil da Mixel Berhokoirigoin ekintzailea (Gamarte, Nafarroa Beherea, 1952). Gamartekoa zen sortzez; laborarien semea izanik, laborarien munduan egin zituen militantziako urte gehienak. Gaixo zegoen.\nETAren armagabetze prozesuan jarrera aktiboa izan zuen, eta preso ere sartu zuten horregatik. 2016ko abenduaren 16an Luhusoko polizia operazioan atxilotu zutenetariko bat zen Berhokoirigoin. Harekin batera eraman zituzten preso Jean Noel Etxeberri Txetx, Beatrice Molle-Haran, Stephane Etxegarai eta Mixel Bergouignan. Egun batzuetara aske utzi zutenean, urratutako bidearekin panorama «aldatu» zela iragarri zuen. Eta halaxe izan zen, ekarri baitzuen urte batzuetara ETA armagabetzea, gizarte zibilaren eskutik.\nBi urte geroago, gogora ekarri zituzten egun horiek. 2018ko abuztuan kendu zizkien epaileak behin-behineko neurriak. Behin armagabetzea lortuta, euskal presoen afera konpodu nahian ari ziren bakegileak, buru belarri, eta haien artean zen Berhokoirigoin ere.\nNolanahi ere, ezaguna zen aurretik ere, hainbat urrats eginak baitzituen naziogintzan. Euskal Herriko Laborantza Ganberaren sustatzaileetako bat izan zen, eta hango lehendakari ere bai, hamar urtez. 2005etik 2015era.\nIpar Euskal Herrian laborari sindikatu bakarra zen garaian (FDSEA), Berhokoirigoin sindikatu horretan engaiatu zen, baina beste ikuspuntu batzuk defendatuz. FDSEA utzi eta ELB sindikatu berriaren sortzean parte hartu zuen, 1982an. Euskal Gazteria katolikoetan aritu zen, eta, ELBko eledunik ezagunena izateaz gain, Confederation Paysanneko idazkari nagusia ere izan zen, baita Via Campesinako partaide ere.\nELBrekin, Ipar Euskal Herriko laborantza sindikalaren paisaia erabat aldatzen hasi zen. Berhokoirigoinek FDSEAn sartu zenean defendatzen zituen printzipio beren alde jarraitu zuen ELBn, hala nola laborari txikien egoera hobetzearen alde, ekoizteko eskubideen banaketa zuzen baten alde, laborantza intentsiboaren aurka eta abar. Eta ELBren aldarrikapen garrantzitsuetariko bat izan da Euskal Herriko Laborantza Ganberaren sortzea. «Ez da izanen egiturarik laborantzarentzat, ez bada Iparralde guziarendako», esan zion BERRIAri 2015eko elkarrizketa batean.\nOrduan ere eman zizkion buruhausteak Parisek; Laborantza Ganbera sortu zenetik, Frantzia jazarri egin zitzaion, eta Berhoirigoin auzipetu, jarraian izan ziren Pirinio Atlantikoetako prefeten salaketak zirela medio. 2008ko irailean, Baionako prokuradoreak auzipetzea erabaki zuen. 2009ko martxoan, lehen aldiz errugabetzat jo zuten, eta 2010eko otsailean, beste epaiketa batean, behin betiko errugabetzat. Ipar Euskal Herriko Laborantza Ganbera sortuz departamenduko egitura hautsi eta Frantziako erakundeak ordezkatu nahi izatea leporatu zion prokuradoreak. Epaileek ez zuten aintzat hartu estatuaren salaketa.


Kultura | Noaua Kultur Elkartea - Part 5\nOsakidetzakoen hitzaldia 16:30etan Artzabalen, Jubilatu Astearen baitan\nBy\tnoaua\ton\t2019-02-07\tin\tAisia, Euskara, Jendartea, Kultura\twith\t0 iruzkin\nOsasun gaiak hizpide ostegun honetan (otsailak 7), Gure Pakea Elkarteak antolaturiko Jubilatu Astearen baitan. Osakidetzakoen eskutik, hitzaldia 16:30etan hasita Artzabalen. Gogoan izan bestalde, egunbete baino ez dela falta, Gure Pakea Elkarteko 6 kideek, Ixabel Agirresaroberen gidaritzapean landu duten “Halako batean bagoaz Benidorrera!” antzezlanaren estreinaldirako! JUBILATU ASTEA Otsailak 7, osteguna 16:30 Osakidetzaren eskutik, hitzaldia Artzabalen. Otsailak […]\nEkainaren 28tik uztailaren 2ra ospatuko diren Usurbilgo jaietarako ekarpenak egiteko deia\nBy\tnoaua\ton\t2019-02-06\tin\tAisia, Euskara, Jaiak, Jendartea, Kirola, Kultura\twith\t0 iruzkin\nEgutegi aldetik ez da aldaketarik aurtengoan. Jai Batzordeak astearte arratsaldean eginiko lehen bileran finkatu zituen Usurbilgo jaien egunak; zenbat eta zeintzuk izango diren. 2019ko Santixabelek bost eguneko iraupena izango dute, ekainaren 28tik uztailaren 2ra ospatuko ditugu. Jaien hausnarketa plazara Egunak finkatuta, antolaketa prozesuari buruz luze zabal jardun zuten lehen bilera honetan parte hartu zuten herri eragileetako […]\nKorrika Batzordea otsailaren 15ean bilduko da berriz\nBy\tnoaua\ton\t2019-02-06\tin\tAisia, Euskara, Jendartea, Kultura\twith\t0 iruzkin\nApirilaren 12an gure artera helduko den 21. Korrika girotzen hasteko prestaketa lanak abian ditu Korrika Batzordeak. Otsailaren 1eko lehen saioan batzordea osatu eta lehen proposamenen lanketari ekin zioten. Ekarpenok zehazten segitzeko bigarren hitzordua finkatu dute; otsailaren 15erako 18:30etan Etumeta AEK euskaltegian. Gogoan izan, Korrika babesteko modu ezberdinak dituzuela. Arropa erosi, Korrika Laguntzailea kanpainarekin bat egin […]\n“Halako batean bagoaz Benidorrera!” antzezlanaren estreinaldia ostiralean Sutegin\nArtista talde bikaina osatu da Gure Pakea Elkartearen altzoan. Jubilazio aktiboaren isla argia da, asteotan, lehenbizi Artzabalen eta gero Sutegin ontzen ari diren antzezlana. Eta prestaketa lanen harira darabilten mugimendua. Otsailaren 8ko estreinaldi egun handiaren atarian dira jada, Tarsi Martinez, Isi Navarro, Maitere eta Pako Alkorta, Jone Agirrezabala eta Kattalin Arzallus. Seikoteak irri ugari eginaraziko […]\nIbilaldia eta bazkaria, erdibidera heltzear den Jubilatu Asteko gaurko hitzorduak\nBy\tnoaua\ton\t2019-02-06\tin\tAisia, Euskara, Jendartea, Kirola, Kultura\twith\t0 iruzkin\nErdibidera heltzear den Gure Pakea Elkartearen Jubilatu Astearen baitan bi hitzordu asteazken honetarako. Goiz partean, ibilaldia egingo dute herrian barrena eta gero bazkaritarako bilduko dira Aginaga Sagardotegian. Ibilaldiari dagokionez, aipatu, adineko pertsonei nahiz dibertsitate funtzionala duten herritarrei zuzenduta, Usurbilgo Udalak hainbat eragilerekin elkarlanean antolatu duen “Goazen Kalera” egitasmoa jarri zutela martxan 2016ko udazkenean. Ohitura osasuntsuak sustatzeko asteazkenero herri […]\nBy\tnoaua\ton\t2019-02-06\tin\tAisia, Euskara, Jaiak, Jendartea, Kultura\twith\t0 iruzkin\nAginagako Eliza Zaharra kulturgune gisara dinamizatzen segitzeko konpromiso irmoa dute 2019. urtean ere. Eraikina girotzen segitzeko herri elkarguneak kontzertu gaua antolatu du larunbaterako (otsailak 9). Hemen xehetasunak: KONTZERTU GAUA Otsailak 9, larunbata 23:30 Kontzertu gaua Aginagako Eliza Zaharrean: Eraso, Kokein eta Dj Bull goizaldera arte. Sarrerak: 8 eurotan Aginagako Arrate eta Usurbilgo Aitzaga tabernetan. Antolatzailea: Aginagako […]\n371tik 5. orria« Lehenengoa«...34567...102030...»Azkena »


Lurraldebusek gaur gauetik goizeko 3ak arte jarduten du bere linea gehienetan, Eusko Jaurlaritzak luzatutako ordutegi berriak betez - Artikulua - Gipuzkoa ETORKIZUNA ORAIN\nLurraldebusek gaur gauetik goizeko 3ak arte jarduten du bere linea gehienetan, Eusko Jaurlaritzak luzatutako ordutegi berriak betez\nRafaela Romero: gure helburua, beti bezala, Gipuzkoako herritarrentzako garraio publikoa ahalik eta baldintza onenetan bermatzea izan da, batez ere, garraio publikoaren erabiltzaile diren eta gaur 02: 00ak arte lan egingo duten pertsona horiei arreta emateko, ordutegi zabaldu berrien arabera "\n- Lurraldebuseko gaueko linea gehienek, Ekialdebusek, TSSTk eta Garayarrek eragindakoak izan ezik, gaur EHAAn neurriei buruz argitaratutako Dekretuaren arabera, gaur gaueko 3ak arte jardungo dute, gaur EHAAn argitaratutako SARS-CoV-2k eragindako infekzioen hedapena geldiarazteko prebentzio-dekretuaren arabera.\nGaur argitaratu da ekainaren 19ko EHAAn, 120. zenbakian, Lehendakariaren ekainaren 18ko 30/2021 Dekretua, SARS-CoV-2k eragindako infekzioen hedapena geldiarazteko prebentzio-neurriei buruzko maiatzaren 7ko 23/2021 Dekretua bigarren aldiz aldatzen duena.\nMugikortasuneko eta Lurralde Antolaketako Departamentuko Zuzendaritza eta bere Zerbitzua dedikazioz aritu dira lanean, ordutegien luzapena betetzeko denbora-tarte txikia izan arren, Lurraldebuseko zerbitzuak ahalik eta zabalen bermatzeko, gaur argitaratu den Dekretuan xedatutakoaren arabera. Rafaela Romerok berretsi duenez, "Gure helburua, beti bezala, Gipuzkoako herritarrentzako garraio publikoa baldintza onenetan bermatzea izan da, batez ere, gaur goizeko 02: 00ak arte lan egingo duten garraio publikoko erabiltzaile horiei arreta emateko, ordutegi luzatu berrien arabera".\nHorren harira, Mugikortasuneko eta Lurralde Antolaketako Departamentuak jakinarazi du Lurraldebuseko hiriarteko lineen ordutegiak luzatuko direla, bihar, ekainak 20, goizeko 3ak arte luzatuko bait dira. "Gaur goizaldeko 3ak arte gipuzkoarrek garraio publikoa erabili ahal izango dute Lurraldebuseko gaueko linea gehienetan. Ordutegiak egokitzeko denbora falta den arren, Saileko langileen, Lurraldebuseko langileen eta enpresa emakidadunen ahaleginari esker, gaur goizaldean funtsezko zerbitzu publikoaren funtzioa bete ahal izango dugu, eta gaur gauean gaur argitaratzen den Dekretuan baimendutako ordutegi berrietara arte lan egingo duten langile erabiltzaileei garraio publikoan mugitzeko eskubidea bermatu ahal izango diegu", jakinarazi du Rafaela Romero diputatuak.\nLABIk ostalaritza eta jatetxeen ordutegia goizeko ordubiak arte luzatzea erabaki ondoren, Gipuzkoako Foru Aldundiko Mugikortasun Departamentuak, Lurraldebuseko langile eta operadore emakidadunekin, ahalegin handiena egin du, "Nahiz eta denbora falta izan", gaurtik aurrera, Dekretu berriak jasotzen duen bezala, Lurraldebuseko hiriarteko garraio-zerbitzuetan ordutegiak goizeko 3ak arte luzatzeko. "Lurraldebuseko gaueko linea gehienek, Ekialdebusek, TSSTk eta Garayarrek izan ezik, gaur gauetik goizeko 3ak arte egingo dute lan".\nOhar baten bidez, Rafaela Romerok erantzukizuna eta laguntza eskatu die gaur gauean Lurraldebuseko langileei garraio publikoko zerbitzuak erabiltzen dituzten gipuzkoarrei. "Ahalegin handia egin dute hain denbora tarte txikiarekin operatibo egoteko, eta, beraz, gure herritarrei Lurraldebuseko langileen lana balioesteko eskatzen diet, eta orain arte egin duten bezala, langile horiekin errespetuz jokatzeko eta ezarritako erabilera-arauak betetzeko".\nRafaela Romerok ohar baten bidez azaldu duenez, gaur gauean Lurraldebuseko langileei garraio publikoko zerbitzuak erabiltzen dituzten gipuzkoarren ardura eta laguntza eskatu du. "Ahalegin handia egin dute hain denbora tarte txikiarekin operatibo egoteko, eta, gainera, azpimarratu nahi dut gaur gauean funtzionatuko duen hiriarteko zerbitzu bakarra izango garela; horregatik, Lurraldebuseko langileen lana baloratzeko eskatzen diet gure herritarrei, eta, orain arte egin den bezala, errespetuz jokatzeko langile horiekin eta ezarritako erabilera-arauak betetzen dituztenekin".\nAsteburuko ordutegia goizaldeko 3ak arte luzatuko duten lineen eta eskualdeen zerrenda.\nInformazio gehiago nahi izanez gero, deitu 900 300 340 telefonora (doan) astelehenetik igandera (08:00etatik 20:00etara).


Galiziako "Conversas con" egitasmoan parte hartu du Topaguneak - Topagunea | Euskaltzaleen Topagunea\n> Berriak > Mintzapraktika > Galiziako "Conversas con" egitasmoan parte hartu du Topaguneak\nTopaguneko ordezkari batek Santiago eta A CoruÃ±an Conversas con egitasmoaren barruan antolatutako mahai inguruetan parte hartu du urtarrilaren 30 eta 31an. Galizako Xuntako DirecciÃ³n Xeral de Xuventude e Solidariedadek eta A Mesa pola NormalizaciÃ³n LingÃ¼ÃÂsticak antolatutako jardunaldiotan Galiza eta Euskal Herriko ordezkariez gain, Plataforma per la Llengua (Catalunya) eta Escola Valencianako (PaÃÂs ValenciÃ¡) ordezkariek ere parte hartu dute mintzapraktika egitasmoen inguruko esperientziak elkartrukatzeko.\nVoluntariado de ActivaciÃ³n LingÃ¼ÃÂstica (VAL) izenarekin ezagutzen dute Galizan 2006 urteko udazkenean martxan jarritako esperientzia. Egitasmoaren antolatzailea A Mesa pola NormalizaciÃ³n LingÃ¼ÃÂstica erakundea da, Galegoaren defentsan lan egiten duen erakundea. Gaur egun zenbait unibertsitatetan martxan duten programa da VAL eta hizkuntzaren ezagutza eta erabilera sustatzeko bikoteak antolatzen dituzte ohiko hiztunen eta ikasleen artean.\nAntzerako esperientziak azaldu dituzte Plataforma per la Llengua eta Escola Valencianako kideek ere. Katalunian ibilbide luzea duen Voluntariat per la Llengua programa unibertsitatean eta unibertsitatetik kanpo ere garatzen da. Egun 6.000 Ã¢â‚¬Å“bikote linguistikotikÃ¢â‚¬Â gora ari dira Katalunian.\nBerriagoa da Valentzian Escola Valenciana FederaciÃ³ associacions per la Llengua erakundeak martxan jarri duen Voluntariat pel ValenciÃ¡ egitasmoa. Valentziako hainbat udalekin batera antolatutako programa da eta antzekotasun handia du Katalunia eta Galiziako esperientziekin.\nHirurek dituzte hainbat antzeko ezaugarri. Bikoteka antolatzen dituzte hiztunak eta beraien hizkuntzetara hiztun berriak erakartzeko erabiltzen dituzte egitasmook (hizkuntza hauetan jariotasuna landu nahi duen jendeari zuzenduta egoteaz gain, hizkuntzara lehen aldiz hurbiltzen direnei ere zuzentzen baitiete). Hortaz gain, 10 orduko modulotan banatzen dute bikoteen harremana, 10 astetako iraupena baitu programak (nahiz eta nahi beste bider errepika daitekeen parte hartzea).\nTopaguneak Euskal Herriko mintzapraktika egitasmoen esperientzia azaldu zuen mahai inguruetan. Azken urteotan egitasmoek izan duten hazkundearen berri emateaz gain, parte hartzaileek egitasmoan aisialdia, lagun giroa eta euskararen erabilera nola lotzen dituzten azpimarratu da.\nAntzekotasun eta ezberdintasunak dituzten programak dira Galizian ezagututakoak, baina guztien oinarrian parte hartzeko aukera zabala eta hizkuntza gutxituen erabilera handitzeko gogoa nabarmen gelditu da. Hurrengo urteotarako elkarrengandik zer ikasia badagoela nabarmen gelditu da ere jardunaldiotan eta elkarlanerako aukera ona sortu da.\n← Ikus-entzunezkoen rallyaren bideoak\nTopaberri 60 kalean →


naiz: cartas - La Arenako hondartzan egindako aldaketak ingurugiroaren alde\nLa Arenako hondartzan egindako aldaketak ingurugiroaren alde\nMaría Amezaga Massalleras\nLa Arenako (Muskiz) hondartzan egon nintzen orain dela egun gutxi. Pobeñatik hasi nuen nire txangoa eta handik Areatzarantz jo nuen. Hondartzarako bidean argibide-taulak ikusi nituen. Horiek Enkarterriko meatze iraganari buruz hitz egiten dute, (literalki) «La Arenako hondartzak eta inguruak balio botaniko handiko ingurugiro gunea osatzen dute eta oso ekosistema hauskorrak ditu; beraz, guztiok errespetatu eta zaindu behar ditugu»… Azpimarratu nahi dut ere La Arenako hondartza Hondartza Denontzat proiektuko partaidea dela. Programa honen helburua da mugikortasun desgaitasunak dituzten pertsonak Bizkaiko hondartzez gozatzea, Bizkaiko hondartzak denontzako aisialdi-baliabidea izan daitezen biztanleria osoari zabaltzeko.\nEgun eguzkitsua eta distiratsua zen. Nire ibilbidearen une batean apropos geratu nintzen paisaiaz disfrutatzeko, nire atzealdean Barbadun ibaiaren bokalea neukan (ur gardenekin), gertu Sokorro Birjinaren baseliza, irlatxoaren gainean. Itsasbehera zegoen eta hondartzaren berezko edertasuna ikusgai bete-betean, itsas brisa, kresalaren usaina eta jendea ongi pasatzen. Dunetara norabidetu nintzen, benetan sorpresa atsegina jaso nuen, harrituta nengoen. Hara, zelako aldaketa inguru horretan! Duela urte gutxi hango parajean hondakindegi, zabortegi, dena hankaz gora egotearen sentsazioa zen nabarmen… gaur egun berdea ikusten da bakarrik, zero zabor, eremu babestuak mehatxatutako espezieen habitatak bermatzeko, dunen artean pasabideak jarri dira, eta paduretatik paseatzeko aukera ere badago. Beraz, naturaz gozatzeko aukera ezin hobea daukagu agertoki horretan!\nZorionak dagokionari, La Arenako hondartzan, bere paduretan eta bere dunetan natura eta ingurugiroaren alde egindako aldaketengatik!


Olatz Odriozola – Tropela.eus bloga\nEtiketen artxiboak:Olatz Odriozola\nAsteburu honetan lehiatzen da ziklo-kroseko Munduko Txapelketa\nIritsi da ziklo-kros denboraldiaren urteko gailurra. Asteburu honetan, Herbehereetako Valkenburg herrian lehiatuko dira munduko onenak ortzadar maillotaren bila. Ezaguna egingo zaizue seguraski Limburg eskualdean dagoen herri honen izena. Bertan lehiatzen da Amstel Gold Race, bertan antolatu zuten errepideko Munduko Txapelketa 2012an (Philippe Gilbert izan genuen munduko txapeldun) eta Cauberg muinoagatik ezaguna den paraje hauetako belardietan ospatuko da aurtengoan ziklo-kros mundiala ere.\nEta aurtengoan izen bat guztien gainetik, Mathieu van der Poel. Denboraldi ikaragarria egin du, errekorrak lehertuz eta bera da hautagai nagusia. 7 Munduko Kopako proba poltsikoratu ditu, Europako eta Herbehereetako txapelketak eta guztira 26 lasterketa irabazita daramatza aurtengo denboraldian. Bai, ongi irakurri duzue, 26 lasterketa irailean lehiatzen eta irabazten hasi zenetik. Aurre egin diezaiokeen bakarra azken bi urtetako munduko txapeldun Wout van Aert belgikarra da, azken Munduko Kopako frogan erakutsi zuenez hain urruti ere ez baitabil. Baina kosta behar zaio oraindik 23 urte bete berriak dituen van der Poel gazteari aurrea hartzen.\nEmakumezkoetan, aldiz, askoz lehia irekiagoa ikusiko dugu. Faborito nagusia, baina Sanne Cant dugu, Munduko Kopako garailea eta iaz Bielesen lortutako garaipenaren ondoren denboraldi osoan ortzadar maillota luzitu duen belgikarra.\nEuskaldunei dagokienez, lau izango ditugu irteeran. Elite gizonezkoetan Aitor Hernandez eta Javier Ruiz de Larrinaga. Emakumezko eliteen artean Olatz Odriozola eta 23 urtez azpikoetan Luisa Ibarrola. Beraien inguruko erreportaia polita utzi digute gaur Berrian, ez gara luzatuko beraz.\nHonakoa da asteburuko programa:\n11:00 Junior gizonezkoak\n13:00 23 urtez azpiko emakumezkoak\n15:00 Elite emakumezkoak\n11:00 23 urtez azpiko gizonezkoak\n15:00 Elite gizonezkoak\nPosted byEneko Garate 2018-02-03 2018-02-04 Posted inTxirrindularitzaEtiketak: Aitor Hernandez,Cant,Gilbert,Javier Ruiz de Larrinaga,Luisa Ibarrola,Olatz Odriozola,van Aert,van der Poel,Ziklokrosa


Hirueletasuna - The English School\nThe English School ingelera, euskara eta gaztelania irakasten dituen ikastetxe hirueleduna da. Gure ikastetxean gaztelania eta ingeleraren menderapena bermatzen da, era berean euskararen oinarrizko idatziz zein ahozko konpetentziak bultzatzen direlarik.Hiru hizkuntzak ikasgai anitzetako hizkuntza-beikular gisa erabiltzen dira eta hezkuntza mailaren arabera hein ezberdinean lantzen dira:\nIkasleek ingelera ahoz eta idatziz menperatzea oinarrizko helburua da guretzat. Eguneroko lanean zein eskolatik kanpoko ekintzetan, ingelera erabiltzen dugu hezkuntza eta komunikazio hizkuntza moduan.\nBehar izanez gero, eskolara gutxieneko ezagutzarik gabe iristen diren ikasleei zuzenduriko egokitze programa bat du gure Ingelera Departamentuak.\nEra berean, eta Euskera Departamentuarekin elkarlanean, ikasle bakoitza dagokion hizkuntza mailan kokatzen dugu.\nLehen Hezkuntzako azken bi kurtsotan hasi eta DBHn zehar, gure ikasleak azterketa internazionalak gainditzeko prestatzen ditugu (ESOL).\nEskolatze guztian zehar, gure ikasleek kanpoko azterketen irizpideen araberako ingelera probak egiten dituzte, eta Cambridge Univertsitateko azterketa ofizialekin amaitzen dituzte ikasketak (First Certificate edo Advance).\nKET GRADE 5\nPET GRADE 6 – DBH 1\nFCE DBH 1 – DBH 2\nCAE DBH 3 – DBH 4\nEuskara ikastea oinarrizko eskubidea izateaz gain, gure gizartean gero eta beharrezkoagoa da; hori dela eta, gure ikasleak eskolara iristen diren unetik euskara modu atsegingarri eta aberasgarrian bereganatzen saiatzen gara, ahoz zehin idatziz komunikatzeko erraztasuna izan dezaten.\nEskola-orduetan euskararen erabilpena bultzatzen da, besteak beste Ingurunearen Ezaguera, Heziketa Fisikoa, Teknologia edo Heziketa Plastikoa ikasgaietan, eta baita jarduera osagarri eta eskolaz kanpokoetan ere.\nEskakizun maila indartze aldera, eskolaz kanpoko ebaluaketak egiten dira Lehen eta Bigarren Hezkuntzako zenbait kurtsotan (Grade 6, DBH 1 eta 2 ).\nHaurrek 4 eta 5 urte dituztenean hasten gara gazteleraz irakurmena eta idazmena lantzen, eredu konstruktibistaren bitartez.\nOinarrizko ideia honetan datza: eskolan hasterako txikiak irakurmenaren inguruko hainbat ezagupenen jabe dira, ohituta bait daude, egunero ingurunearekin duten interakzioari esker, hainbat logotipo eta hitz ikustera: beren edo gurasoen izena, esaterako.\nHortik abiatuta, apurka, hitzekin jolasean esperimentatzera bultzatzen ditugu haurrak: konparazio eta esperimentazio bidez hizkuntza dekodifikatzera iristen diren arte. Hazten doazen heinean, ezagupenak barneratu ahala, hizkuntza kodean murgilduko dira, irakurmena eta idazmena zuzentzen dituzten arauak menperatuz.\nKonstruktibismoaren bidez, hizkuntza idatzian murgildurik bizi diren haurren garapen psikologiko eta kognitibora egokitzea lortu nahi da.\nHauxe da eredu honen ideia nagusia: alfabeto kodea menderatu baino lehen ere testuak irakurri eta idatzi daitezkeela. Idazmenaren inguruan hipotesi desberdinak eraikiz ikasten dute haurrek. Ikasketa prozesu horretan, hipotesiak geroz eta zehatzagoak dira, gradualki gure alfabeto kodearekin bat egiten duten arte.\nAzken finean, ikaslea hizkuntza idatzian norbere garapen prozesua errespetatuz murgiltzea bideratzen da, horrek ikasketa prozesua eta lanarekiko binkulazio sendoagoa dakarrelarik.


Azpeitia eta Urrestilla arteko bidegorria egiteko diru partidarik ez du sartu Aldundiak 2016ko aurrekontuetan - Azpeitia - uztarria.eus\nAzpeitia eta Urrestilla arteko bidegorria egiteko diru partidarik ez du sartu Aldundiak 2016ko aurrekontuetan\nUztarria.eus 2016-01-12 14:16\nBidegorria Azpeitia eta Urrestilla arteko errepide ertzetik joango litzateke tarte askotan, Zapatariko zuzengunean kasu.\nAldundiak Urola Kostako Hitza-ri azaldu dionez, erabakia "beste lehentasun batzuk" tarteko hartu dute. Aldundiko Bide eta Azpiegitura sailak adierazi duenez, beraien helburua bidegorria egitea da; "ahalik eta azkarren egitea".\nUrola Kostako Hitza-k jakinarazi duenez, Azpeitia eta Urrestilla arteko bidegorria egiteko diru-partida ez du sartu Gipuzkoako Foru Aldundiak 2016ko aurrekontuetan.\nAldundiko Bide eta Azpiegitura sailak adierazi duenez, beraien helburua bidegorria egitea da, eta "ahalik eta azkarren egitea". Halere, haien arabera, "beste lehentasun batzuk tarteko", ez dute aukera izan 2016ko aurrekontuarekin lan horiek ordaintzeko.\nAlbiste osoa, Urola Kostako Hitzaren webgunean.\nUdalak bere zatia egingo du\nAzpeitia eta Urrestilla lotuko zituen bidegorria egitea joan den udaberrian hitzartu zuten aurreko foru gobernuak eta Azpeitiko Udalak. Bi erakundeek adostutakoaren arabera, lanak 2015a bukatu baino lehen hasiko ziren eta aurrekontuaren zati nagusiena (%75) Aldundiak ordainduko zuen. Bidegorriaren ibilbidea ere zehaztu zuen Diputazioak, maiatzean.\nIazko urte amaieran, ordea, ez zen bidegorrirako lanik hasi. Foru gobernu berriak abenduaren 23an onartu zituen 2016rako aurrekontuak eta, egun batzuk lehenago Uztarriak bidegorriaren proiektuaz galdetuta, Mugikortasun saileko arduradunek adierazi zuten Diputazioaren aurrekontu proposamenean aurreikusita zegoela Urrestillarako bidegorriaren proiektua, eta aurrekontuak onartzeko bilkuran ikusiko zela horri buruzko azken erabakia. Foru Aldundiko iturriek esandakoaren aurrean, aldiz, 2016rako aurrekontuen zirriborroan Aldundiak Urrestillako bidegorrirako dirurik ez zuela jarri baieztatu zuen Azpeitiko Udalak.\nBidegorriaren asmoa kolokan ikusita, Urrestillako bizilagun batzuk proiektua udaberrian adostu bezala egiteko eskatuz idatzia prestatu eta Aldundian aurkeztu zuten, bi egunetan jasotako 900dik gora sinaduraren babesarekin.\nOrain, Gipuzkoako Foru Aldundiak baieztatu egin du 2016an Urrestillarako bidegorria egitea ez duela aurreikusten. Azpeitiko Udalak, ordea, udaberrian hitzartutakotik dagokion zatia -Landetatik Atxubiagako biribilguneraino doana, hain zuzen- egingo duela berretsi zuen 2016rako udal aurrekontuak onartzerakoan. "Aldundiarena ez da serioa, ez dira hitza betetzen ari", esan zuen orduan Eneko Etxeberria alkateak.


Garezurraren eragina gure ahotsean\nGarezurraren eragina gure ahotsean\ntreding binario 60secondi o tempi più lunghi Eduki guztiak CC-by-sa 4.0 lizentziapean argitaratu dira kontrakoa adierazi ezean.\nbroker opzioni binarie 30 sec Inoiz ez al diozu galdetu zeure buruari zergatik den ezberdina gure ahotsa audio eta bideoetan? Askok ez dugu gustukoa izaten gailu elektronikoren batean entzutean edo ez dugu gure ahotsa ezagutzen. Ahotsaren doinu aniztasunaren kausa garezurra da.\nclick here Ahotsa sortzeko mekanismoa bera da gizaki guztietan: arnasturiko airea birikietatik irteten da eta aire-bidetik gora doa bronkio eta trakeatik pasa, eta azkenik laringera iritsi arte. Bertan, ahots-korden bibrazioa ematen da eta aho, sudur eta mihiaren laguntzaz soinu hori anplifikatu egiten da ahotsa kanporatuz. Mekanismo bera izan arren, korden elastikotasunaren, anatomiaren eta hormonen aldaketa txikiek ahotsen arteko aldeak sortzen dituzte eta gainontzekoengandik bereiztu. Era honetan sortutako soinua da gure benetako ahotsa, bideotan entzuten duguna eta gure familiak eta lagunek aditzen dutena.\ngo to site Guk hitz egiterakoan entzuten duguna berriz, sistema konplexuago baten ondorioa da. Izan ere, gure laringetik airea pasatzean eta ahots-korden bibrazioa eragitean, hau gure garezurreko hezurretatik zehar garraiatzen da barne-belarriraino. Hori dela eta, hitz egitean entzuten dugun ahotsa grabeagoa da eta soinu harmoniko gehiago dauzka, hezurren bidez transmititu delako eta hauen dentsitateak ere eragina duelako soinuan. Beraz, normalean entzuten dugun ahotsa kanporatu den soinuaren eta hezurretatik garraiatu den soinuaren nahaste bat da eta ingurukoek entzuten dutena berriz, soilik ahotik kanporatu dena. Hau entzutera ohituta ez gaudelako egiten zaigu hain arraroa. Hori dela eta, gozatu zure ahotsaz, zuk bakarrik entzuten baituzu horrela.\nbra valutamäklare Please login to leave a comment.\nCome e see Senza Rischiare a Ottobre 2017. Sapere come e dove investire i propri soldi in modo sicuro e redditizio sembra una questione molto flirt homme Bulegoa: 946015331\nCome e enter Senza Rischiare a Ottobre 2017. Sapere come e dove investire i propri soldi in modo sicuro e redditizio sembra una questione molto Mugikorra: 667498730


Cooperación izeneko liburua argitaratu berri du Jose Luis Paulin sendagileak . diariovasco.com\n'Cooperación' izeneko liburua argitaratu berri du Jose Luis Paulin sendagileak\nJose Luis Pausin sendagilea Oiartzungo plaza batean paseatzen.\nLiburuaren salmentatik jasotako irabazi guztiak '%100 Mundubat' Saharako osasun proiektura bideratuko ditu\n9 noviembre 201608:45\nOiartzunen bizi den Jose Luis Paulin Seijas sendagileak lankidetzari buruzko liburu bat argitaratu berri du, Bellaterra argitaletxean. 'Cooperación 'Verdades, mentiras, y vivencias de una ¿utopía?' izenburupean, lankidetzaren mundua zabaltzea izan da egilearen helburua, hain zuzen ere.\n«Denok zerbait egin dezakegula uste dut eta horren atzetik gizartean dauden lankidetzari buruzko zalantzei edota iritziei erantzuten saiatu naiz liburuan», argitu du Paulinek. Besteak beste, lankidetzaren bidean orain arte egindako hausnarketak eta izandako bizipenak jaso ditu Oiartzungo sendagileak.\n'%100 Mundubat' proiektura\nLiburuaren salmentatik jasotako irabazi guztiak '%100 Mundubat' Saharako osasun proiektura bideratuko ditu Paulinek. Hortaz, egilearen iritziz hurrengo Gabonetan liburua erosita «elkartasuna oparitzeko aukera polita izango litzateke».\nInteresatuek honako liburu dendetan topatuko du argitalpen berria: Oiartzungo Urrats liburu-dendan; Donostian, Hontza, Fnac, Lagun eta Donosti liburu-dendetan; eta Gipuzkoako Elkar liburu-denda guztietan.


Auzorik auzo goizean abiatu diren dantzariek Korpuzti jaien mezua zabaltzen dihardute — Berbia\nAuzorik auzo goizean abiatu diren dantzariek Korpuzti jaien mezua zabaltzen dihardute\nArratsaldean, ikastetxeetara joango dira eta iaz hasitako bidetik Kasablanka, San Martin eta Ugarkaldeko etxalde berrietan ere dantzatuko dute. Guztien buru, Arkaitz Bengoa izango da, dantzarien kapitain berria.\nHori da Kospuztiaren inguruko berritasun nagusia. Julen Kortabarriak dantzarien banda urdina utzi eta Arkaitz Bengoak jarriko du arratsaldean, goizean, lanean aritu baita.\nBestelakoan ez dago aparteko nobedaderik. Santa Ana aretoko mojak hasi dira prozesiñorako jantziko diren San Migel eta apostoluen arropa, ileorde eta bestelakoak gertatzen.\nSantuak ere prest daude. Azken aste hauetan, San Jose eta San Juanen irudiak konpondu dira. San Jose, anda edo oinarritik askatu eta jausi egin zen iaz. Ondorioz, irudia apur bat kaltetu zen. Halako konponketa orokorra egin zaio, zenbait gunetan kolorea finkatu ere bai eta oinarria eta irudia behar bezala lotu dira berriro. San Juanen kasuan berriz, eskua eta oina ziren konpondu beharrekoak, hatz eta behatzen bat apurtuta baitzuen. Hori ere, Gasteizko CROMA tailerrean egin dute.\nProzesiñoarekin jarraituz eta apostoldoaren kofradiak orain urte batzuk hartutako bideari jarraituz, santuz janzten diren kofradiakideak rotatzen, aldatzen jarraituko dute. Aurten berriro ere, Fernando Diaz izango da San Migel jantziko dena eta hau gidatzeko lana duen banderaduna Imanol Arkauz izango da.\nEuzko alderdi jeltzaleko zinegotziek, udal ordezkari diren aldetik prozesiñoan parte hartuko dutela jakinarazi dute prentsa ohar baten bitartez. BILDUkoek ez parte hartzeko eman dituzten arrazoiak errespetatzen dituzten arren, egokiak ez zaizkiela iruditzen jakinarazi dute, eta besteek zer egin behar duten esatea ere ez dela egokia diote. Eurek, prozesiñoan, betidanik, udal korporazioko kide gisa parte hartu dutela adierazi dute.\nBaina domekara itxaron gabe, Oñatzeko dantzariak ia kalean dira. Goizeko freskura lagun 9ak pasatxo 4 dantzari talde auzo ezberdinetara bideratu dira. Dantzariak eurak dira tradizioz korpus egunaren inguruko ospakizunak badatozenaren mezulari. Aspaldiko usadioari jarraituz, korpus dantzak gaur hainbat auzotan ikusi ahal izan dituzte. Zubillagan, Zañartun, San Pedron, Garagartzan, Madalenan, Uribarrin, Murgian, Larrañan eta Olabarrietan esaterako. Arratsaldean berriz, eskoletan eta Kasablanka, San Martin eta Ugarkaldeko etxalde berrietan arituko dira. Eta bihar, dantzok herriko kaleetan eskainiko dituzte. Dantza eskaintza honen truke, Oñatzekoek, auzotarren eta kaletarren dirua jasotzeko ohiturari ere eusten diote.\nEta dantzarien santu laguntzea, apostoluen janzte prozesua eta tradizioaren inguruko argibideak emanez, bisita gidatu berezia egingo da domeka goizean 10etan turismo bulegotik abiatuta.\nKorpuzti jaixak tarteko bestalde, erdiguneko kaleak tarteka itxiko dira. Bihar, arratsaldeko lasterketa korritu dadin eta domekan, prozesiño garaian ezin izango da TXAKETUANEko kruzera autoz pasa. Errepidea, Maiatzaren lehena plaza parean itxiko da eta ibilgailuak Portu kaletik bideratuko dira. Horren ondorioz baita ere, autobusa ez da Euskadi Etorbidera sartuko eta bertan dagoen geltokia, Bidaurretako errotonda ingurura aldatuko da. Hori, bihar eta etzi izango da.


Intxaurrekin egiten den jolasa, lurrean ilaran jarrita. Birlo edo bola jokoaren antzekoa.\nJolas hau Aretxabaletako Kurtzebarri ikastetxean landu zuten, LHko 4. mailan.\nIntxaurrak eta hurrak.\n1-Bi marra zuzen marraztu lurrean, bi errail, klarionarekin. Elkarren paralelo izan behar dute. Bi marren artean lau pausoko tartea egongo da.\n2- Hasi aurretik, intxaurrak ondo aukeratu behar dira. Jokalari bakoitzak hainbat intxaur izango ditu (denek kopuru bera; demagun, bost), eta bere tartakaiñua. Tartakaiñua deitutakoa gainerako intxaurrak baino handiagoa eta borobilagoa da (pilota lana egiten du).\n3-Jaurtitzen nor hasiko den erabakitzeko, lurrean marraztutako marra erabiltzen da. Jokalari denek intxaur bana jaurtiko dute, eta marratik ahalik eta gertuen geratu beharko da intxaurra, baina pasatu gabe. Gertuen uzten duena izango da jaurtitzen lehena.\n4-Intxaurrak ilaran jartzen dira, marraren gainean. Ilararen erdian Kastor jartzen da, hurra bat; aldamenetan intxaurrak. Jokalari bakoitzak intxaur bat jarriko du (jokalari gutxi baldin badira, bakoitzak bi). Elkarrengandik nahiko gertu egon behar dute intxaurrek, baina elkar ukitu gabe.\n5- Jokalariak beste marraren atzean jarriko dira, eta bakoitzak intxaur bat jaurtiko du, txandaka. Helburua, ilarako intxaurrak jo eta marratik kanpo uztea. Hala, jokalariak marratik ateratako intxaur hori irabaziko du (bestela, jaurtitako intxaurra galduko du: lurrean geratuko da). Kastor (hurra) marratik ateraz gero, ilarako intxaur denen jabe egingo da. Berriro jarri beharko dira intxaurrak (bakoitzak bana edo bina, ilaran).\n6- Intxaurrik jotzen ez duen jokalariak bere intxaurretako bat galduko du (lurrean geratuko da). Intxaur denak eta tartakaiñua galtzen dituen jokalaria erretiratu egingo da.\n7-Aurkari gabe geratzen denak irabazten du, intxaur gehien dituenak. Puntuetara ere jolastu daiteke: ilaratik ateratako intxaur bakoitzeko puntu bat; Kastor (txikia) ateraz gero, hiru puntu. 10 puntura iristen dena irabazle.\nBirla edo bolo jokoaren antzekoa da, baina intxaurrekin. Beste fruitu batzuekin ere egin daiteke, eta baita fruituen hezurrekin ere.\nJolas honek hainbat izen ditu: kastorrera (kistorrera, kastorran, kastorrian...), txistiñera, txistorrera, krinketian (Antzuola)... Erdiko fruitutxoa, txikiena (hurra normalean): kastor, kistor, kaixtor, txistor, katxine, txakiña, txistiñe, kiskiñe, katxorra.... Intxaur handi borobilak ere izena du hainbat tokitan: Antzuolan tartakaiñua esaten diote. Madria bezala ere ezagutzen da, besteak beste. Guk tartakañua izena aukeratu dugu.\nNola jolastu jakiteko, ikus Urtxintxa Eskolak proposatzen duen jokoa ere.\nBideoan agertzen diren adinekoak: Santi Villareal (Amorebieta-Etxano), Fernando Alegria (Muxika) eta Cresen Urkidi (Aulesti).


Herriak desberdintzeko hesiak | Gaztekeriak\nHasiera » Munduko gazteak » Herriak desberdintzeko hesiak\nMutil bat Melillako harresian. Agentziak.\nMundua zatitu dugu, hau zure eta hau nerea hitzekin. Prezioa eta izena jarri dizkiogu lur zati bakoitzari eta geurea defendatu dugu guztiaren gainetik. Hesiak jarri dituzte herriak babesteko, eta punta zorrotzak kanpotik datozen horiei ongi etorria emateko. Duela egun batzuk beste 500 pertsona ahalegindu ziren Melillako harresia gainditzen; paradisua infernutik bereizten duela dirudien hesi punta zorrotz dun hori atzean utzi nahian.\nAteak itxi nahi dizkiete munduaren behe aldetik gora igo nahi dutenei. Guk irteteko aukera eduki, baina inori sartzen utzi gabe. Horretarako neurriak hartu behar direla ozen eta harro esaten du barne ministroak, agian, ahaztu zaizkio orain hilabete Guardia Zibilaren eskuetan ito zirenak.\nGazte askoren biziak galtzen dira Espainiar irlen itsasertzean, eta beste askok bertan ezarritako harresi beldurgarria gainditzen zaurituta bada ere, amestutako lurretara sartzea lortzen dute. Berekoikeriak baztertu beharran gaude, mundua ez da gurea, denona baizik. Batetik bestera ez ibiltzeko hesiak jartzea denontzat kaltean litzateke. Gu denean ibili eta gurean nahi ditugunak bakarrik sartzen uztea berriz lotsagarria.\nPertsonen askatasuna mugatzen duten harresiak erailtzea ezinbestekoa da munduan libre izateko. Inor ez gara aske izango, denok libre izan arte.


abendua 2009 - Jalgi hadi plazara\nAbenduko zubian egin ziren jardunaldi feministak Andaluziako hiri horretako Arkitektura eta Zientzietako Fakultateetan. Ia 4.000 emakume eta horietatik 400 euskaldunak. Hitzaldiak, mahai-inguruak, tailerrak eta arte erakusketak nahi adina eta gehiago. Ondorengo lerroetan topagune haren arrasto gutxi batzuk baino ez. Isabel Franc eta feminismo polifonikoa Lehenengo aldia nuen jardunaldi feministetan eta ezin imajinatu dibertsitatea hainbestekoa izan zitekeenik. Horren adibide, hainbat hitzaldi...\nIrlandarrak ere animatu dira. Euskal Herrian Korrika urte bakoitietan egiten bada, irlandarrek urte bikoitiak aukeratu dituzte. Datorren urtean, 2010ean egingo dute lehenengoa. 1.600 kilometroko ibilbidea prestatu dute. Belfasten hasiko da Rith 2010 (korrika esan nahi du gaelikoz). Bukaera berriz, Galway Cityn izango da. Martxoaren 10ean hasi eta 17an amaituko da. 400 hiri eta herri igaroko ditu lekukoak. Antolatzaileek webgunea jarri dute martxan. Okasioa baliatuz, korrika egin eta bide batez,...


Hamabi urteko beste zigor bat jarri diote Lula da Silva presidente ohiari | Mundua | Berria\nHamabi urteko beste zigor bat jarri diote Lula da Silva presidente ohiari\nEspetxean dago Brasilgo presidente ohia, iazko apiriletik, hamabi urteko beste zigor bat betetzen. Ustelkeria eta diru garbiketa leporatuta zigortu dute orain ere. PT Langileen Alderdiak iazko bozetarako hautagaitzat aurkeztu nahi zuen, baina auzitegiek debekatu egin zioten.\nLula eta Haddad, 2016ko udal hauteskundeen kanpainan, artxiboko irudi batean. EBASTIAO MOREIRA / EFE\nHelegiteetarako aukera baduen arren, hamabi urteko beste zigor bat jarri diote Luiz Inacio Da Silva Lula Brasilgo presidente ohiari. Hamabi urte eta 11 hilabetekoa, zehazki. Lehendik ere badu antzeko zigor bat, ustelkeria eta diru garbiketa leporatuta. Oraingoan, eraikuntza enpresa batzuek Sao Pauloko etxe batean egindako erreforma lanak epaitu dituzte, eta horiek "fabore politikotzat" jota zigortu dute Lula.\nIazko apiriletik dago kartzelan Brasilgo presidente ohia —2003 eta 2011 artean izan zen gobernuburu—. Orduan ere zigortu egin zuten epaileek, Lava Jato izeneko makrosumarioaren barruan —oraingo zigorra ere hortik dator—.\nPT Langileen Alderdiaren hautagai izateko borroka judizial luzea egin bazuen ere, auzibideen ondorioz, debekatu egin zioten iazko urriko bozetan parte hartzea. Alderdiak ez ezik, babesa adierazi izan dio MST Lurrik Gabekoen Mugimenduak Lularen ere.\nHoriek horrela, Fernando Haddad izan zen PTren presidentegaia, Lularen Hezkuntza ministro izandakoa eta aurrez Sao Pauloko alkate izandakoa. Haddadek ez zuen lortu, ordea, bozak irabaztea. Jair Bolsonarok hartu zuen presidente kargua urtarrilaren 1ean. PSL Alderdi Sozial Liberaleko kidea da Bolsonaro, eta Lula zigortu zuen epailea —Sergio Moro— izendatu zuen Justizia ministro hauteskundeak irabazi ondoren.


Jakiunde - Zientzia, Arte eta Letren Akademia.\nZientzia, arteak eta letrak sustatu eta zabaltzen ditugu.\nKalitatean oinarrituz eta bikaintasuna bilatuz, hausnarketa, analisi eta diagnostikorako aholkularitza-erakundea osatu dugu, gure gizarteak orokorki eta zientzia, arte eta letren komunitateek bereziki dituzten erronkei erantzuteko asmoz.\nJakiunderen helburua ezagutzaren gizartea sustatzeko ekimenak proposatzea, diseinatzea eta ebaluatzea da. Akademiak zientzien, arteen eta letren arteko elkar ezagutza bultzatu nahi du eta, era berean, ikerketarako eta sorkuntzarako askatasuna sustatu nahi du, jakintza giza garapenaren eragile nagusia dela uste duelako. Balio hauekin bat eginez, Jakiunderen jarduerak intelektualak eta akademikoak dira esklusiboki, espíritu kritikoak gidatuak dira eta hausnarketan oinarritzen dira unean uneko joeretatik at.\nGure jarduerei buruzko informazioa gehiago >\nAkademiak hainbat argitalpen lerro ditu: JAKITERA, Akademiaren Adierazpenak, hitzaldiak… Jakiunderen argitalpenez gain, jakitunek beraiek plazaratutako lanen berri eskaintzen du atal honek, Akademiari buruz komunikabideek argitaratzen duten informazioarekin batera.\nGure argitalpenei buruzko informazio gehiago >\nAkademiak Ikerkuntzako Euskadi saridunak, Principe de Viana saridunak eta Eusko Ikaskuntza saridunak biltzen ditu, besteak beste, eta helburua da kide horiek guztiek elkarrekin hausnartu eta gizarteari hausnarketa horien emaitzak eskaintzea.\nGur lanari buruz gehiago jakiteko >>>\nJakiundeko kideek koordinatutako 10 jardunaldiz osatutako egitaraua da, eta honako gaiak jorratuko dira: garunaren zahartzea, biolentzia gazte-jendean, buruko gaitzak, erronka ekonomikoak eta gizarteari eta ingurugiroari dagozkionak, material berrien iraultza, sormen lantegiak, gizarte kohesioa, musika hezkuntzaren erronka, lurralde antolamendua eta globalizazioa, eta lege naturalen eta giza legeen arteko oreka.\nErronkak/Desafíos egitasmoak Laboral Kutxa erakundearen babesa du eta San Telmo Museoaren (STM) laguntza, eta bertan egingo dira 5 jardunaldi, hain zuzen ere. Donostian ez ezik, Getxoko Punta Begoñan, Bilbon, Pasai Donibanen eta Legazpin ere egingo dira jardunaldiak.\nAkademiaren balioa bere kideengan datza.\nHauek dira jakitun batzuk:\nJosé Antonio López de Castro Álvarez (Bilbo, 1949). Immunologoa, histokonpatibilitateko giza antigenoen (edo HLA antigenoak) biologia molekularrean espezializatua. Doktoratu ondoren, ikertzaile gisa aritu zen Harvardeko Unibertsitateko Biokimikako eta…\nJosé Antonio Garrido Martínez (Santander, 1940). Industria-ingeniaria, Bilboko Ingeniaritza Goi Eskola Teknikoan. Industria-ingeniaritzan doktorea, Madrilgo Unibertsitate Politeknikoan. Enpresa Ikasketen Institutuan (IESE) graduduna, Goi Zuzendaritzako Programan. Deustuko Unibe…\nOihana Otaegui Madurga (Donostia, 1976) Automatika eta Industria Elektronikako ingeniaria da Nafarroako Unibertsitatean (1999), Industria Ingeniaritzako Masterra du (2003) eta Industria Ingeniaritza Doktoregoa (2005) unibertsitate horretan bertan; Europako doktorego aipamena…\nEzagutu nortzuk dire jakitunak>>>


Aster Navas Martinez gomendatua / Mahastietako liburutegia. La hija del Caníbal / Rosa Montero. 338 or.\nLiburua amaitu nuenetik, gauza bera gertatzen zait beti, kafetegi, zinema, autobus-geltoki edo edozein gune publikotan nagoela, norbaitek komunera doala esaten badit, txarto begiratzen diot, ezin dut saihestu. Eurak naturaltasun osoz korridorean eskuin aldera (edo ezkerrera) egiten dutenean, nik atzamarrak gurutzatzen ditut. Espero dut urak bide egitea eta beste askotan gertatu zaidan moduan, susmo zentzubako hori nire gogotik aldentzea.\nKontua da Luziak, protagonistak, Ramon senarra komunean galduko duela. Bai, bai, horrela da; Luzia zain egongo da komunen parean, minututik minutura urduriago Vienarako hegazkina hartu behar zutelako, baina senarra ez da berriro ate horretatik agertuko.\nOrain berri txarrak…\nHorren hasiera harrigarria izanik, egileak bidean desbideratuko den kontakizuna eraikiko du; bahiketa bati buruzko istoriotik haratago, Espainiako anarkismoari buruzko dokumental eleberritua egingo du, talde terroristen finantzen azterketa, ustelkeriaren salaketa, denbora luze elkarrekin bizi izan diren bikoteei buruzko idatzia eta familia-loturei buruzko hausnarketa zorrotza, hori guztia da eleberria.\nGainera, gertakizunak eta pertsonaiak karikatura eta surrealismotik gertu egongo dira (batzuetan Eduardo Mendozaren “El misterio de la cripta embrujada” etorri zait burura), baina ikuspuntu hori etena da, orrialdetik orrialdera tonua aldatu eta batean barregarria dena hurrengoan serio tratatuko du.\nOrain alde ona… Kontutxo batek egiten du eleberri hau gomendagarri: sarritan Rosa Montero zutabegilea azaltzen da eta horrelakoetan irakurlea limurtu eta hunkitzen du. Hamaika dira kazetariak egunkarietan erakutsitako maisutasunez idatzitako pasarteak, bertan goiak eta beheak hartzen dituela ahotan irakurlearen konplizitatea lortuz.\nIzan ere, egileak fikzioa oinarri gisa baino ez du erabiliko. Egia esan, idatzi izan dituen liburuetan gehiago edo gutxiagotan, hobeto edo txarrago, bizitza eta literatura uztartu izan ditu. Horren adibide “La loca de la casa”, “El amor de mi vida”, “Historia del rey transparente”… Izan ere, ez zaio inporta errealitatean oinarritzea, “La ridícula idea de no volver a verle” liburuan bezala.\nEta hausnarketan murgilduta, amaitu nahi nuke esanez “La hija del canibal” liburua inertziari buruzko liburua dela: Bizitzak protagonista tren jakin bat hatu beharrean jarri du eta ez du oraindik bertatik jaisteko unea aurkitu, baina bat-batean adinak (berrogeitaka…) eta egoerak trenbidera botako dute. Eta ahaztu barik, ohartxo bat bikotekidea ezagutzen duzuela uste duzuenontzat: adi egon!!\nLiburutegi Nagusia gomendatua / Liburutegi Nagusia. La noche de la Usina / Eduardo Sacheri. 362 or.\nBuenos Aires probintziako herri galdu honetan asko dira iraungitzear dauden kontuak. 2001eko banku-korralitoa ekarri zuen krisi ekonomiko gori-gorian zegoela, herritar talde batek pobreziatik atera zitzakeen proiektu bat gauzatzeko behar zuen dirua biltzea erabaki zuen. Baina aurrezkiak biltzen ari zirela, iruzur handia jasan zuten eta galdutakoa berreskuratzeko erabaki irmoa hartu zuten.\nEleberri honetan Eduardo Sacherik iruzurgileek ondo merezitako mendekuaren nondik norakoak azalduko dizkigu, bai eta jakinaraziko ere nola gauzatu zuten denon gogoan geratuko den gau garrantzitsu eta sekretu batean.\nLiburutegi Nagusia gomendatua / Liburutegi Nagusia. LEGO. El libro de las ideas / Lipkowitz, Daniel. 312 or.\nLegozale amorratuentzako liburua dugu hau. Bertan irakurleak figurak eraikitzeko behar duen inspirazioa sustatuko dioten eredu ugari aurkituko ditu. Ereduak gaika banatutako sei bloketan agertuko dira: ibilgailuak, eraikinak (denetikoak), espazioa, gaztelu zaharrak, abentura-tokiak (mundu bikingoa, piratak, oihana eta abar) eta bizitza errealean erabili ahal izango diren gauzak sortzea. Atalen amaieran instruktore bakoitzari egindako elkarrizketa luzeak ere badaude.\nLiburutegi Nagusia gomendatua / Liburutegi Nagusia. Sonatas for Violin & Fortepiano [Soinu grabazioa] / Ferdinand Ries. Disko 1 (CD)\nFerdinand Ries (1784-1838) musika-historian konpositore gisa azaldu aurretik, Ludwig van Beethoven delako baten ikasle, lagun eta biografo gisa azaldu zen, bere lan aparten kopiatzailea ere izan zelarik. Eta ez zegoen horrekin oso haserre, Ferdinanek berak Bonneko maisuaren idazkari gisa agertzea baitzuen gogoko, berez piano-jole bikaina zen arren.\nBaina hori guztia ez ezik, musikagile ona ere izan zen. Lan ugari konposatu zituen, orduko genero guztiak ukitu zituelarik. Horren adibide, biolin eta pianorako idatzitako sonata-sorta. Beethoven eta Mozarten eraginpean eginda, pentsa daiteke bi maisu hauen lanek itzal egingo dietela. Ez da horrela gertatzen. Are gehiago, musika paregabea sortzeko gaitasun ikaragarria duen egilea dugulako proba ere badira. Musika bikaina, pertsonala, Vienako klasizismoaren oinordea baina erromantizismoaren atarian dagoena, garai hartan ia Europa osoko kontzertu-aretoetan nagusitzen hasia zen korrontearen atarian hain zuzen.\nAriadne Daskalakis biolin-jole estatubatuarrak eta Wolfgang Brunner piano-jole alemaniarrak jo dituzte CPO zigilupean egindako grabazio honen hiru sonatak. Horren emaitza, musika dotore eta sendoa dugu, poztasuna eta xarma helarazten duena. Hala ere, op. 71 ilunagoa da eta Beethovenen indar eta irmotasun bakoa.\nLiburutegi Nagusia gomendatua / Liburutegi Nagusia. Old Ideas [Soinu grabazioa] / Leonard Cohen. Disko 1 (CD)\n“Old ideas” Leonard Cohen (1934-2016) musikagile kanadarrak estudioan grabatutako hamabigarren diskoa da, bere karrera osoan arrakastatsuena.\nMusikari emanda bizi izan zen arren, genero literarioak ere landu zituen, hala nola, olerkia eta eleberria (Kabiezeseko liburutegian “El juego favorito” duzu eskuragai).\nJon Pareles New York Times egunkariko kazetariaren hitzetan “disko berantiarra da, oroitzapen eta azken urteen inguruan hausnartzeko bidea eman ez ezik, freskotasun handia ere baduena”. Bere kantetan behin eta berriro agertzen ditu gai berberak, hurrengo hauek hain zuzen: politika, erlijioa, harreman pertsonalak, isolamendua eta sexualitatea.\nBere ahots ezin pertsonalagoak, grabe eta sakonak, berriro txundituko gaitu, letren sakontasun eta edukia nabarmenduz.\nLiburutegi Nagusia gomendatua / Liburutegi Nagusia. Trumbo [Ikus-entzunezko materiala] / Jay Roach. (2015). Disko 1 (DVD)\nBerrogeiko hamarkadan Dalton Trumbo Hollywoodeko gidoigilerik ospetsuena zen. Baina sorginen ehiza hasi zenean (Jarduera Antiamerrikarren batzordeak komunismoaren aurka abian jarritako kanpaina), Trumbori gainbehera heldu zitzaion, bera izan baitzen “Hollywoodeko hamarrak” ezizenez ezagun egin zirenetako bat, bere iritzi politikoak zirela-eta zerrenda beltzean sartu zituztenetako bat alegia. Dalton Trumbo gidoigile famatuaren biopic honetan (“Espartaco” edo “Vacaciones en Roma”) pseudonimoa erabili behar izan zuela ikusiko dugu, komunista zela egotzi zioten eta.\n“Balekotik askoz ere gorago (…) Cranstoni esker, dena behar bezala dabil (…) Funtzioa garrantzitsua da salatzen den desohore politikoagatik beragatik. Bitxia bada ere, komedia tonuak lagundu egiten du”. Carlos Marañon: Cinemanía\n“Zinemaren izen handienetako batzuek bizi izandako infernuari buruzko narrazio leuna, ikusgarria eta tarteka umoretsua (…) Bryan Cranstonek sekulako lana egin du.” Oti Rodriguez Marchante: ABC egunkaria.\nXX. Olentzerori idatzitako Gutun-lehiaketako irabazleak, 2016